Premijer Fico operisan i u stabilnom je stanju\nBeta 22. aprila 2016. 14:15\nSlovački premijer operisan je danas u Narodnom institutu za kardiovaskularna oboljenja u Bratislavi, operacija je protekla u redu, njegovo stanje je stabilizovano i trenutno je u šok sobi, izjavio je danas primarijus klinike Kardiohirurgije Mihal Hulman.\n„Predsednik vlade i njegova porodica ne žele da saopštavaju i komentarišu dalje informacije o toku operacije i zdravstvenom stanju“, kazao je kratko nakon operacije novinarima portparol Ministarstva zdravlja Tomaš Kuča.\nNi ministar zdravlja Tomaš Druker, ni direktor Instituta Mongi Msoli nisu nakon operacije potvrdili pisanje slovačkih medija da je Ficu uradjen trostruki bajpas.\nSlovački premijer smešten je u bolnicu 14. aprila pošto mu je pozlilo tokom redovnog jutarnjeg džoginga sa psom, a u bolnicu je došao sam u pratnji obezbedjenja i zadržan je prvo na posmatranju.\nNema zvaničnog objašnjenja kakva operacija je u pitanju i kada će premijer moći da se vrati svojim obavezama.\nNaredne sedmice poslanici slovačkog parlamenta glasaće o poverenju novoj Ficovoj vladi široke koalicije njegovog socijaldemokratskog SMER-a, nacionalista Slovačke narodne stranke, liberalnih predstavnika slovačkih Madjara Most-Hid i male stranke desnice Mreža.\nSlovački Ustav ne daje rokove koliko dugo premijer može da se ne pojavljuje tako da bi po mišljenju stručnjaka za ustavno pravo premijer preko telefona u teoriji mogao da vodi vladu čitave četiri godine.


Otvoreno Postrojenje za prečišćavanje otpadnih voda na Zlatiboru – Zapadna Srbija\nOtvoreno Postrojenje za prečišćavanje otpadnih voda na Zlatiboru\nZahvaljujući odličnoj saradnji opštine Čajetina i Republike Slovenije, odnosno Centra za međunarodnu saradnju i razvoj, izgrađeno je Postrojenje za preradu otpadnih voda na Zlatiboru, koje je danas pušteno u probni rad.\nDogađaju su prisustvovali predstavnici opštine Čajetina, direktor JКP ‘’Vodovod Zlatibor’’ Miroslav Đokić, Tadej Baškovič, v.d. direktora Centra za međunarodnu saradnju i razvoj iz Slovenije, ambasador Slovenije u Srbiji Damjan Bergant i Boris Savnik, direktor Hidroinženiringa.\nPostrojenje za preradu otpadnih voda ima ogroman ekološki značaj ne samo za opštinu Čajetina i Zlatibor, već i za celu Srbiju jer će rešiti problem zagađenja Crnog Rzava i njegove pritoke Obudojevice, ali i kompletnog sliva reke Drine. Takođe, ovo je jedan u nizu projekata koji će doprineti da Čajetina postane prva ekološka opština u Srbiji.\n– Sa izgradnjom postrojenja krenulo se 2017. godine a sve aktivnosti je vodio pokojni direktor Vodovoda Rade Jovanović, koga ćemo se uvek sa ponosom sećati. Prilikom izgradnje su ispoštovani najsavremeniji evropski standardi, sa zatvorenim bazenima, bez neprijatnih mirisa za okolinu i sada nam predstoji probni rad i obuka kompletne ekipe koja će raditi na njemu. Ovakva postrojenja će u godinama pred nama postati standard i obaveza za sva naseljena mesta, a opština Čajetina će biti tu da razmeni iskustva sa drugim opštinama Srbije – rekao je Miroslav Đokić, direktor JКP „Vodovod“ iz Čajetine.\n– Veliko mi je zadovoljstvo što prisustvujem otvaranju Pogona za preradu otpadnih voda na Zlatiboru. Zaštita životne sredine je sve važnija tema zbog čega Republika Slovenija podržava takve projekte u okviru međunarodne saradnje. Postojanje postrojenja za prečišćavanje vode doprineće smanjenju zagađenja životne sredine, posebno vodotoka, povećaće zdravstvenu bezbednost stanovništva i na kraju, ne najmanje važno, omogućiće razvoj opštine i regije – izjavio je Tadej Baškovič, v.d. direktora Centra za međunarodnu saradnju i razvoj.\nVrednost kompletnog projekta izgradnje postrojenja iznosila je 4,6 miliona evra, od čega je iz lokalnog budžeta izdvojeno 3,1 miliona evra, dok je Republika Slovenija, posredstvom Centra za međunarodnu saradnju i razvoj, pružila finansijsku pomoć od 1,5 miliona evra.\n– Izgradili smo moderno postrojenje koje će funkcionisati na principu savremenog biološkog plana, ugrađena je oprema renomiranih zapadno-evropskih proizvođača i radiće u automatskom režimu sa daljinskim nadzorom. Stepen prečišćavanja vode biće u skladu sa evropskim direktivama za šta je obezbeđena i savremena laboratorija – rekao je Boris Savnik, direktor Hidroinženiringa, istakavši da velike zasluge za izgradnju ovog objekta pripadaju Opštini Čajetina i JКP ”Vodovodu Zlatibor” i njenom, nažalost, preminulom direktoru Radetu Jovanoviću, koji je od samog početka bio uz ceo projekat.\nAmbasador Slovenije Damjan Bergant čestitajući sutrašnji Dan opštine Čajetina naglasio da je veoma važno da naš zajednički region bude uređen po evropskim standardima, u čemu zaštita životne sredina predstavlja jedan od najbitnijih elemenata. Objekat za prečišćavanje voda u Čajetini je prvi većeg kapaciteta realizovan u Srbiji i pokazaće se da je to veoma bitno za dalji razvoj turizma na Zlatiboru i u Srbiji.\nOvo je jedna u nizu kapitalnih investicija opštine Čajetina koja je uspešno završena i puštena u rad. Jedno od najsavremenijih u Srbiji i ovom delu Evrope, postrojenje će od sada prečišćavati otpadne vode, koje će iz postrojenja dalje ka Drinskom slivu teći čiste.\nPostrojenje ima ogroman značaj za opštinu Čajetina, za Zlatibor kao i za Srbiju jer ima za cilj da sve otpadne vode preradi i da u reku Obudovicu ispusti čistu vodu. Reka Obudovica se uliva u Crni Rzav, a on u Drinu tako da će ceo taj sliv biti zaštićen. Posebno je važno naglasiti da će podzemne i druge vode koje teku u blizini biti u potpunosti zaštićene.\nPuštanje u rad Postrojenja za prečišćavanje otpadnih voda nezaobilazna je karika u očuvanju životne sredine planine koja je dobila status Parka prirode, ali i turistički najposećenije destinacije Srbije.\nPostrojenje se nalazi pored toka rečice Obudovice, oko dva kilometra nizvodno od turističkog centra Zlatibora.\nTags JKP VodovodZlatibor, Miroslav Đokić, Postrojenje za prečišćavanje otpadnih voda na Zlatiboru, Zlatibor Post navigation\nCilj je sprovesti Lokalni plan upravljanja otpadom\n“ŽESTIVAL” – čuvar prirode i tradicije


RTCG - Radio Televizija Crne Gore - Nacionalni javni servis :: Društvo :: Vozači da budu oprezniji u saobraćaju\nPRIORITET BEZBJEDNOST 06. 05. 2019. 19:47 >> 19:47 0\nOve sedmice obilježava se Globalna nedjelja bezbjednosti saobraćaja. Akciji, koju organizuju Ujedinjene nacije, pod sloganom "Sačuvajmo živote", pridružila se i Crna Gora. Iz Uprave policije najavljuju niz aktivnosti kojima će građanima skrenuti pažnju na to koliko je važno da poštuju saobraćajne propise.\nU svijetu tokom godine više od milion ljudi pogine u saobraćajnim nesrećama.\nO bezbjednosti u saobraćaju posebno treba voditi računa u danima kao što je ovaj. Zbog loših vremenskih uslova, smanjena je vidljivost pa je neophodno više opreza za volanom. Vozačima se savjetuje da prilagode brzinu uslovima na putu, da drže veće rastojanje između vozila i da izbjegavaju nagla kočenja.\nIz Uprave policije poručuju da različitim akcijama pokušavaju da bezbjednost saobraćaja podignu na viši nivo. Posebno apeluju na mlađe vozače da vode računa o ponašanju jer, kako navode, statistika pokazuje da u saobraćajnim nezgodama najčešće stradaju mladi.\n"Mi se, naravno, trudimo i puno smo uložili u našu opremu i na našim glavnim putnim pravcima su uvijek prisutne patrole. Imamo i presretače koji nijesu obilježeni policijskim oznakama, tako da se maksimalno trudimo da broj poginulih i povrijeđenih lica smanjimo i uspijevamo u tome za sada, a nadamo se da će tako biti i ubuduće", kaže Marko Radusinović iz Uprave policije.\nZato su se, kaže Radusinović, i pridružili akciji obilježavanja Globalne nedjelje bezbjednosti saobraćaja.\nNarednih dana će, kako najavljuje, vozačima biti dijeljeni flajeri sa smjernicama o ponašanju u saobraćaju, a službenici Centra bezbjednosti sjutra će posjetiti vrtić "Mali princ" u Zagoriču. Osim toga, građani će u petak na trgu ,,Argentina" od 11 do 13 časova moći da se upoznaju s opremom koju koristi policija.\n"Tu će građani moći da vide svu onu opremu kojom saobraćajna policija obavlja svakodnevne poslove i zadatke, počev od vozila, zatim radara, alkometara, moći će da vide i naše motocikle i njihovu opremu i da neposredno stupe u kontakt sa službenicima2, saopštio je Radusinović.\nGlobalna nedjelja bezbjednosti saobraćaja trajaće do 12. maja.


12.05.2008., 18:32 #1\nSlužba bezbednosti Ukrajine (SBU) proglasila je gradonačelnika Moskve Jurija Lužkova nepoželjnom osobom i zabranila mu ulazak u tu zemlju na neodređeno vreme zbog, kako ocenjuje, skandaloznih izjava koje je juče dao prilikom svečanog obeležavanja 225. godišnjice Crnomorske flote u krimskoj luci Sevastopolj.\nGradonačelnik Moskve, kome je već u subotu, po dolasku u Simferopolj, uručeno pismeno upozorenje SBU da "pazi šta priča", još od sredine 1990-ih godina govori da je poluostrvo Krim nelegalno predato Ukrajini, da je Sevastopolj od uvek bio ruski grad i da treba da pripada Rusiji. Glavne teze Lužkova su da Sevastopolj, gde je bazirana ruska Crnomorska flota, zvanično nikad nije predat Ukrajini, kao i da taj grad treba da ima poseban status, sličan onome koji imaju u Ruskoj Federaciji Moskva i Sankt-Peterburg.\n"Državljanin Rusije Jurij Lužkov nije se pridržavao uslova iz upozorenja SBU o nedopustivosti aktivnosti koje nanose štetu nacionalnim interesima Ukrajine i njene teritorijalne celovitosti i 12. maja Lužkovu je zabranjen ulaz u Ukrajinu", izjavila je Interfaksu načelnica pres centra te službe Marina Ostapenko. Ona je dodala da trenutno SBU pojašanjava okolnosti "provokativnih izjava Lužkova u vezi sa mogućim učešćem tog stranca u legalizaciji 'prljavog novca' u Ukrajini, između ostalog na teritoriji Sevastopolja".\nLužkov je u nedelju, odgovarajući na pitanje studenta krimske filijale Moskovskog državnog univerziteta, rekao da studenti tog univerziteta mogu da dobiju državljanstvo Rusije, kao i da ne vidi prepreke da Crnomorska flota ostane u Sevastopolju i posle 2017. godine, kada ističe bilateralni sporazum po kome taj grad ima status ruske mornaričke baze.\n"Sevastopolj je uvek bio grad saveznog značaja i potčinjavao se neposredno vladi ŠSR-a. Sevastopolj 1954. godine nije bio među oblastima, teritorijama koje je Hruščov predao Ukrajini", rekao je Lužkov.\nRadi preventive, SBU je uputila i pismeno upozorenje deputatu Dume i direktoru Instituta za zemlje Zajednice Nezavisnih Država Konstantinu Zatulinu da ne daje izjave suprotne zakonodavstvu Ukrajine.\nZatulin je solidaran sa Lužkovom i rekao je da Rusija može ponovo da postavi pitanje o pripadnosti Sevastopolja ukoliko ukrajinske vlasti budu kršile sporazum po kojem je grad zvanično priznat ukrajinskim.\nZvanični predstavnik Ministarstva spoljnih poslova Ukrajine Vasilij Kirilič izrazio je uverenje da izjave Lužkova nisu "zvanična pozicija Rusije" i izrazio nadu da će organi ruskih vlasti oceniti njegove izjave, koje predstavljaju "direktno mešanje u unutrašnja pitanja Ukrajine".\n12.05.2008., 18:52 #2\n12.05.2008., 18:57 #3\n12.05.2008., 19:10 #4\nkako je glup ovaj error hahaha\nKao prvo pokazuje tu kako su ukrajinci zapretili Rusima a razlog je sto ovi imaju pretenzije na njihovu teritoriju....a lik u isto vreme podrzava EU koja radi na rasparcavanju Srbije\n12.05.2008., 19:12 #5\n12.05.2008., 19:14 #6


Radno telo Saveta EU danas i u petak o vladavini prava u Srbiji i daljim koracima u pristupanju - European Western Balkans\nAutor EWB 01. 06. 2021.\nBRISEL – Radno telo Saveta EU za proširenje i država članica koje vode pregovore o pristupanju (COELA) će danas i u petak razmatrati šestomesečni izveštaj Evropske komisije o stanju u poglavljima 23 i 24. Ovo radno telo čine predstavnici država članica pri Evropskoj uniji sa zadatkom da koordinišu proces pripreme pregovaračkih pozicija sa strane EU i o tome redovno izveštavaju članove Komiteta stalnih predstavnika (COREPER).\nPodsećamo, Evropska komisija u objavljenom izveštaju ukazala je, između ostalog, na visok pritisak na sudstvo i tužilaštvo u Srbiji, javno osporavanje međunarodnih presuda za ratne zločine.\nKada je u pitanju borba protiv korupcije, izveštaj konstatuje se da Srbije jeste ispunila preporuke tela Saveta Evrope za borbu protiv korupcije (GREKO) o jačanju nezavisnosti i profesionalnih kapaciteta Agencije za borbu protiv korupcije.\nMeđutim u izveštaju se dodaje i da nije usvojena nova strategija za borbu protiv korupcije niti akcioni plan u ovoj oblasti, kao i da na ovom planu nisu preduzeti nikakvi opipljivi koraci.\nPročitaj još: Izveštaj EK: Visok pritisak na sudstvo i tužilaštvo u Srbiji\n“Pristupanje je i dalje proces zasnovan na zaslugama, a odluka o otvaranju klastera ostaje u rukama država članica. Što Srbija više napreduje u svojim reformama, to će više država članica biti spremno da otvori poglavlja i klastere”, navela je Pisonero.\nOna je ponovila da prema principima nove revidirane metodologije proširenja, pregovori o svakom klasteru će biti otvoreni u celini nakon što se dovoljno adresiraju dogovoreni reformski prioriteti.\n“Predvidljivost procesa pristupanja trebalo bi poboljšati jasnijim smernicama o najrelevantnijim reformama i sa više jasnoće o pozitivnim posledicama koje napredak može doneti, kao i o potencijalnim negativnim posledicama u slučaju odsustva napretka, druže stagnacije ili nazadovanja u sprovođenju i ispunjavanju reformskih zahteva u procesu pristupanja”, objasnila je Ana Pisonero.\nAna PisoneroCOELAEvropska komisijapoglavlje 23 i 24Srbija


Razvoj turizma jedan od ciljeva Liste „Aleksandar Vučić – Za našu decu.” - Sirmiuminfo\nSremska Mitrovica – Na današnjoj konferenciji za medije predstavljen je razvoj turizma našeg Grada kao jedan od ciljeva Liste „Aleksandar Vučić – Za našu decu”. Ovaj cilj sadrži u sebi pet projekata, a predstavio ih je Aleksandar Alimpić u ime Gradskog odbora Srpske napredne stranke.\nCilj – razvoj turzima i projekte kroz koje planiraju da ga ostvare u narednih pet godina, promovisali su u Srpskoj naprednoj stranci kao predizborni program. Govoreći o turizmu Aleksandar Alimpić se osvrnuo na upravo započete projekte izgradnje novih hotela i najavio još sličnih investicija.\n„Imam čast i privilegiju da budem na Listi „Aleksandar Vučić – Za našu decu” i da budem u timu ljudi koji će, verujem, u narednom mandatu voditi ovaj Grad. U narednih pet godina radićemo na privlačenju investicija za izgradnju više hotela. Već je započeta realizacija izgradnje hotela Ležimir, a u planu je i izgrdanja turističkog kompleksa u okolini Divoša. Naravno, trudiću se da se u okviru Hotela „Srem” razvijaju svi potencijali. Nastaviću sa izgradnjom spa-centra u sklopu tog hotela, ali ću se truditi da se u okviru hipodroma izgradi još sadržaja koji će naš grad učiniti turistički privlačnijim. Cilj je i da razvijemo seoski turizam u svim mogućim oblicima kako bismo pospešili ostanak naših ljudi u seoskim sredinama. Ono na čega sam takođe veoma ponosan, naš grad će dobiti epitet „Carskog grada“. Kružne tokove ćemo ukrasiti statuama rimskih imperatora, koji su rođeni na ovom području. Iako car Konstantin nije rođen ovde, u planu je da jedan kružni dobije njegovu statuu,” rekao je Alimpić.\n„Nismo zaboravili ni našu krunu, a to je fruškogorje, na koje se naslanjamo, izgradićemo biciklističku stazu u dužini od 28 kilometara, počevši od Sremske Mitrovice preko Manđelosa, pored Manđeloškog jezera, Velikih Radinaca. Mnogo još projekata možemo da prezentujemo, a ovo su najveći i biće naši prioriteti,” dodao je Alimpić.


Dom zdravlja u Prokuplju izdao brošuru na faktore rizika za obolevanje od kancera - Prokuplje vesti\nDom zdravlja u Prokuplju izdao brošuru na faktore rizika za obolevanje od kancera\nU martu, mesecu borbe protiv malignih bolesti, prokupački Dom zdravlja izdao je brošuru u kojoj se stanovništvo upozorava na opasne faktore rizika koji mogu da dovedu do obolevanja od kancera.\nIlustracija, foto: Sajt DZ Prokuplje\nTako se navodi da 30 odsto obolevanja od malignih bolesti sa smrtnim ishodom nastaje kao posledica pušenja, prekomerne telesne težine, konzumiranja nezdrave i neispravne hrane, nedovoljne fizičke aktivnosti i uzimanja alkohola.\n-Smatra se da 90 odsto svih malignih tumora pluća bude izazvano pušenjem, dok je ovaj faktor rizika presudan i za pojavu kancera jednjaka, usne duplje, gušterače, materice i drugih organa, kažu lekari.\nDuvan je najopasniji faktor rizika koji uzrokuje pored pluća, gde je vodeći faktor, i pojavu kancera u 30 odsto slučajeva na gotovo svim organima počev od disajnih puteva, organa za varenje, reproduktivnih organa do bolesti kože i mekih tkiva.\nKao faktori sa izraženim rizikom za obolevanje od raka takođe se navode i UV zračenje, pojava virusnih obolenja, hronične infekcije, hemijske supstance i profesionalna obolenja.\nKako su istakli u ovoj zdravstvenoj ustanovi, čak u 80 odsto slučajeva modifikacijom i eliminacijom ovih faktora rizika, može se uticati na sprečavanje pojave maligne bolesti.\nTako je za zdravlje ljudi od velike važnosti da se zdravo hrane, kreću što više i izbegavaju sve one naznačene stvari koje provereno izazivaju pojavu bilo kakvog maligniteta.\nTagovi Dom zdravlja, maligne bolesti, pojava bolesti\nPrevPrethodnaPočinje obuka za one koji nisu služili vojsku\nSledećaNESTALA BOJANA (17) IZ PROKUPLJA!Next


Nastavljen milionski spor „Simex proma“ i Bijeljine\n12.04.2018. / 15:32\nBIJELJINA – U Okružnom privrednom sudu u Bijeljini danas je nastavljeno pripremno ročište u sporu teškom 5,6 miliona KM između preduzeća „Simex prom“ Janja i Gradske uprave Bijeljina.\nPočetkom aprila 2015. godine „Simex prom“ je tužio grad Bijeljina s ciljem nadoknade štete u ukupnom iznosu od 5,59 miliona KM zbog onemogućavanja nastavka izgradnje stambeno – poslovnog objekta pored kanala Dašnica.\nNa današnjem pripremnom ročištu odlučeno je da se novo ročište organizuje 28. maja na licu mjesta, gdje će uviđaju prisustvovati vještaci geodetske i građevinske struke.\nTužilac, koga zastupa Advokatska kancelarija „Stevanović“, zatražio je dopunu za vještaka građevinske struke, insistirajući da on obračuna iznos troškova izgradnje objekta, uključujući i administrativne troškove, takse i nadoknade radi dobijanja nove građevinske dozvole, te da utvrdi iznos dobiti koju bi tužilac ostvario po osnovu prodaje poslovnih, stambenih i pomoćnih prostora u sklopu stambeno – poslovnog objekta definisanog glavnim projektom iz septembra 2017. godine.\nTužilac je zatražio da na glavnom ročištu, osim zastupnika dvije strane u sporu, gradonačelnika Bijeljine Miće Mićića i Ilije Simića, zakonskog zastupnika preduzeća „Simex prom“, bude saslušan i svjedok Dušan Manojlović, direktor preduzeća „ Transprom“. Svoje iskaze iznijeće i vještaci ekonomske, geodetske i građevinske struke.\nTagovi: bijeljinagradska upravaizborrocistesimex promsporvazno


U periodu od januara do jula ove godine ostvaren je suficit republičkog budžeta u iznosu od 49,1 milijardi dinara, saopštilo je danas Ministarstvo finansija Srbije.\nNaplaćeni su prihodi u iznosu od 677,4 milijardi dinara, dok su rashodi iznosili 628,3 milijarde dinara. Samo u julu, ostvaren je budžetski suficit od 18,2 milijarde dinara.\nNaplaćeni su prihodi u iznosu od 110,5 milijardi dinara, od čega se na poreske prihode odnosi 90,8 milijardi dinara. Najveći deo poreskih prihoda odnosi se na uplatu PDV-a (45,8 mlilijardi dinara) i akciza (25,7 milijardi dinara).\nNeporeskih prihoda je naplaćeno 19,1 milijarda dinara, a priliv od donacija je "težio" 0,5 milijardi dinara. Rashodi su izvršeni u iznosu 92,3 milijarde dinara. Rashodi za zaposlene su bili 21,3 milijarde dinara, a transferi OOSO (fond PIO, RFZO, NSZ, fond SOVO) 14,2 milijarde. Kapitalnih izdaci su iznosili 8,4 milijarde dinara.\nNa nivou opšte države u periodu januar-jul ostvaren je fiskalni suficit od 50,6 milijardi dinara i primarni fiskalni suficit u iznosu od 124,3 milijarde dinara.\nPrema godišnjem planu izvršenja budžeta opšte države, za ovaj period planiran je deficit u iznosu od 9,9 milijardi, što znači da je ostvareni rezultat bolji za 60,5 milijardi dinara, precizira se u saopštenju.


Šest novih linija Er Srbije, na listi Ženeva, Aman, Firenca - Naši u svetu\nObjavljeno 10/02/20 u 15:30\nNacionalna avio-kompanija će od juna uvesti letove iz srpske prestonice do Ženeve, Amana, Rostova na Donu, Firence, Lavova i Kišinjeva, navodi se u saopštenju Er Srbije, piše Blic.\nSrpski nacionalni avio-prevoznik će obavljati dva leta nedeljno izmedju Beograda i Firence, i to utorkom i subotom, a letove do grada Lavova na zapadu Ukrajine će obavljati četiri puta nedeljno – ponedeljkom, sredom, petkom i subotom.\nNacionalna avio-kompanija je prošle godine pokrenula deset novih linija iz Beograda i dvanaest iz Niša, kao i direktne letove izmedju Kraljeva i Beča. Uz uvodjenje šest novih linija iz Beograda, Er Srbija će na proleće ove godine pokrenuti i sezonsku liniju izmedju aerodroma Morava i Soluna.\nAmanEr SrbijaNovi letoviŽeneva\nČetvoronožni ljubimci će na ovom aerodoromu imati poseban toalet


Crnadak i Lavrov na Kipru razgovarali o razvoju bilateralnih odnosa (VIDEO) - informativa.ba\nVijesti BiH Crnadak i Lavrov na Kipru razgovarali o razvoju bilateralnih odnosa (VIDEO)\nCrnadak i Lavrov na Kipru razgovarali o razvoju bilateralnih odnosa (VIDEO)\nMinistar inostranih poslova Bosne i Hercegovine Igor Crnadak danas u kiparskoj prijestonici Nikoziji sastao s ministrom inostranih poslova Ruske Federacije Sergejem Lavrovim. Kako je saopćeno iz Ministarstva vanjskih poslova BiH, glavne teme sastanka su bile razvoj bilateralnih odnosa Bosne i Hercegovine i Ruske Federacije, sa posebnim naglaskom na ekonomske odnose i spoljnotrgovinsku razmjenu, kao i na političku situaciju u Bosni i Hercegovini i u regionu zapadnog Balkana.\nTokom razgovora, ministar Crnadak je istakao značaj podrške koju Ruska Federacija, koja je članica Savjeta za implementaciju mira, daje Dejtonskom sporazumu i potrebi za postizanjem unutrašnjeg dogovora u Bosni i Hercegovini.\nMinistri su zajednički konstatovali da najvažniji segment saradnje u narednom periodu treba da bude ekonomija i veća spoljnotrgovinska razmjena, te je konstatovan veliki značaj sastanka Međudržavne komisije za trgovinu i ekonomsku saradnju između Bosne i Hercegovine i Rusije, koji je nakon duže pauze održan 17. maja 2017. godine u Moskvi.\nMinistar Crnadak je takođe informisao ministra Lavrova da je procedura ratifikacije ovog sporazuma u institucijama Bosne i Hercegovine okončana.\nTokom susreta, ministri Lavrov i Crnadak razgovarali su i o političkoj i bezbjednosnoj situaciji u regionu zapadnog Balkana, te je potvrđeno da je Ruska Federacija izuzetno zainteresovana za dugoročnu stabilnost i prosperitet cijelog regiona, saopćeno je.\nOznake: #Igor Crnadak #BiH #Sergej Lavrov #Rusija #sastanak


Vesti online / Sport / Fudbal / Zvezda poslala svoje ljude da čiste teren Čukaričkog (FOTO)\nZvezda poslala svoje ljude da čiste teren Čukaričkog (FOTO)\nFudbaleri Crvene zvezde i Čukaričkog će ipak igrati ovog vikenda prvenstveni duel, i to posle niza burnih događaja u našem šampionatu, ali i nesvakidašnjeg poteza na koji su se odlučili čelnici crveno-belih.\nStadion Čukaričkog pod snegom\nPodsetimo, pomenuti megdan na Banovom brdu najpre je trebalo da bude odigran u subotu od 15 časova. On je zbog snežnih padavina koje su zavejale teren potom pomeren za nedelju u isto vreme, međutim došlo je do novog odlaganja, ali ono što je najvažnije - meč će se igrati, i to u 18 časova.\nKako su pale velike količine snega, pomoć radnicima na Banovom brdu pružila je i Crvena zvezda koja je poslala svoje ljude da uklone nanose.\n- Zvezda čisti teren Čukaričkog, žeilmo da igramo zbog regularnosti prvenstva. Stavićemo sve raspoložive snage da se teren očisti i utakmica odigra - rekao je generalni direktor crveno-belih Zvezdan Terzić.\nPodsetimo, sneg koji je zavejao stadion na Banovom brdu onemogućio je odigravanje utakmice u subotu, a nije bio u boljem stanju ni ove nedelje.\nFUDBAL Superliga: Zbog snega odložene četiri utakmice\nFUDBAL Milojević: Nećemo o prelaznom roku\nFUDBAL Terzić: Partizan - Mačva treba da se poništi\nFUDBAL Krunić: Ova utakmica za sve nas je posebna


Samsung vs Apple borba ne prestaje - oradio.rs\nSamsung vs Apple borba ne prestaje\nJedan od najboljih načina za 'uništavanje' konkurencije definitivno je ruganje. Kompanija Samsung upravo na ovaj način pokušava da dominira na polju tehnologije, te su napravili šest različitih reklama u kojima ismevaju Apple uređaje.\nPrve tri reklame koje je kompanija Samsung objavila, svele su na ruganje sporijoj LTE vezi kod iPhone-a, ali i na ismevanje zbog nedostatka brzog punjenja. Međutim, Samsung je doneo i tri nove reklame koje imaju drugačije zamerke, ali potpino istu poentu - nadjačati konkurenciju.\nNešto pre same najave Note 9-ke, Samsung je i svoje nove reklame ponovo bazirao na nedostatku kvaliteta konkurencije. Kao glavnu karakteristiku svojih reklama, izdvojili su pitanja korisnika na App store-u, pa su zbog imena Apple genius, svojim reklamama dali ime "Ingenius".\nU prvoj reklami ismejali su Apple-ov nedostatak multitaskinga na iPhone uređajima, u drugoj problem nedostatka memorijske kartice, dok su u trećoj ismejali i Notch, zato što Notch na iPhone X uređaju 'krade' deo video zapisa kada korisnici žele da ih gledaju preko celog ekrana.\nKoliko je fer i korektno umesto svojih kvaliteta naglašavati nedostatke tuđih - procenite sami. Ono što je činjenica, jeste da su sve reklame jako zanimljive.\nStiže nova Office aplikacija\nMicrosoft je 20. februara objavio novu Office aplikaciju Windows 10 korisnicima, prenosi The Verge.\nAko ti je zabavno da snimaš kratke video sadržaje onoga što se dešava u tvojoj okolini, vreme je da napraviš korak napred i te…


DA LI STE GA VIDELI: Dragoslava od petka nema kod kuće\nIzvor: Večernje novosti, 29.Jul.2019, 00:29\nPorodica prijavila nestanak Dragoslava Ilića (78) iz Raševice kod Paraćina Porodica prijavila nestanak Dragoslava Ilića (78) iz Raševice kod Paraćina. Paraćinskoj policiji prijavljen je nestanak 78.godišnjeg Dragoslava Ilića iz Raševice kod Paraćina, koji je izašao iz kuće, prema rečima njegovog sina Gorana, u petak izjutra, oko pet sati, i od tada od njega nema ni traga ni glasa. Starac je imao na sebi plavu majicu, plave radne pantalone i opanke i zbog problema >> Pročitaj celu vest na sajtu Večernje novosti << sa kretanjem koristio je štake. Porodica traga za svojim najstarijim članom i preko društvenih mreža, a svakoko primeti nestalog, ili ima bilo kakvu informaciju o njegovom kretanju, osim policiji, može javiti i porodici, pozivom na broj 064/361-32-82.\nParaćin: Još traje potraga za starcem iz Raševice\nIzvor: Večernje novosti, 29.Jul.2019\nVeć četiri dana nema ni traga, ni glasa, od Dragoslava Ilića (78). Bilo kkavu informaciju građani mogu da jave na broj telefona 064/361-32-82 OD prošlog petka porodica Ilić iz sela Raševica, kod Paraćina, traga za svojim najstarijim članom, 78.godišnjim Dragoslavom, kome...\n29.Jul.2019: Večernje novosti


Vreme danas: Ujutru oblačno, posle podne razvedravanje i toplije\nVreme u SrbijiU Srbiji ujutru i pre podne umereno do potpuno oblačno, mestimično sa maglom, posle podne postepeno razvedravanje i toplije.Vetar slab i umeren, južni i jugoistočni, na severu krajem dana u skretanju na severozapadni.Najniža temperatura od 5 do 9, najviša dnevna od 13 na severu do 20 stepeni na jugoistoku. Uveče naoblačenje sa severa, u Vojvodini mestimično sa slabom kišom, saopštio je Republički hidrometeorološki zavod.Vreme u BeograduU Beogradu ujutro umereno do potpuno oblačno sa maglom, u toku dana postepeno razvedravanje i toplije.Vetar slab, južni i jugoistočni, krajem dana u skretanju na severozapadni. Najniža temperatura oko 6, najviša dnevna oko 14 stepeni.Vreme narednih danaU ponedeljak i utorak oblačno, mestimično sa kišom i svežije sa dnevnom temperaturom oko proseka, osim na jugoistoku zemlje gde će i dalje biti toplo.Od srede umereno oblačno i malo toplije, na istoku ujutro i pre podne sa kišom, u košavskom području umeren i jak, na jugu Banata i olujni jugoistočni vetar, koji će u četvrtak biti u slabljenju.\n07:00 07.11.2021 (Osveženo: 07:23 07.11.2021)\nVremenska prognoza za nedelju 7. novembar\nU Srbiji ujutru i pre podne umereno do potpuno oblačno, mestimično sa maglom, posle podne postepeno razvedravanje i toplije.\n© Flickr / RHMZVreme danas\n© Flickr / RHMZ\nU ponedeljak i utorak oblačno, mestimično sa kišom i svežije sa dnevnom temperaturom oko proseka, osim na jugoistoku zemlje gde će i dalje biti toplo.\nOd srede umereno oblačno i malo toplije, na istoku ujutro i pre podne sa kišom, u košavskom području umeren i jak, na jugu Banata i olujni jugoistočni vetar, koji će u četvrtak biti u slabljenju.


Mediji i politika — Cenzolovka\nDirektor BIRODI-ja Zoran Gavrilović ocenio je u analizi Nacrta Zaključka druge faze međustranačkog dijaloga, da su najveći "profiteri" predloženih rešenja predsednik Srbije i lider SNS-a Aleksandar Vučić i REM, dok su na strani onih koji nisu profitirali su građani i demokratija.\nU Srbiji ne postoji izgrađena odgovornost predstavnika institucija prema javnosti. Usled zatvorenosti institucija, direktna pitanja na konferencijama za novinare često su jedini način da javnost dobije odgovor i priliku da oceni koliko je objašnjenje adekvatno. Iako konferencije nisu prilika za potpitanja, a nadležni po pravilu pronalaze kreativne načine da izbegnu da odgovore, same reakcije su vredna dokumentacija.\n„Mediji u Srbiji nisu potpuno slobodni. Taj zaključak odnosi se i na manjinske medije. Problemi su slični, ali se kod manjinskih medija oni višestruko osećaju, jer je manjinski medijski prostor suženiji, novinari tu nemaju mnogo alternative“, rekao je za „Komšijske novosti“ novinar-publicista Čaba Presburger. Nekadašnji glavni urednik dnevnog lista "Mađar so" kaže da na uređivačku politiku manjinskih medija „nesumnjivo postoje politički uticaji i politički pritisci“.\nRazgovarao Aleksandar Đokić\nIZVOR Studentski Dnevni List\nU okviru Multimedijalne škole koju organizuje Media&Reform Centar, novinarka nedeljnika Vreme, Jovana Gligorijević, održala je predavanje kako voditi intervju i otkrila neke od tehnika vođenja intervjua.\nKako novinari i urednici nekih od najuticajnijih medija u zemlji doživljavaju pritiske od strane vlasti i političkih stranaka? Nedavno objavljeno istraživanje „Kontrola i sloboda medija“ koje je sprovela Slavko Ćuruvija fondacija pokazuje da je to najrasprostranjeniji uticaj na redakcije spolja\nRadio-televizija Srbije (RTS) odbacila je danas kao neosnovane kritike dela opozicije u Srbiji koja se, zbog navodno neravnopravnog tretmana u izveštavanju Javnog servisa, žalila Evropskoj federaciji javnih emitera (EBU).\nBeta, Maja Đurić\nFoNet, Jelena D. Petrović\nPredizborna kampanja počela je mnogo pre zvanično raspisanih beogradskih izbora, i to tako što je u tom periodu vlast u medijima bila četiri puta zastupljenija od opozicije, zaključak je organizacije Crta, koja je sprovela istraživanje na osnovu obrađenih 2.215 medijskih priloga.\nVeština izvrtanja: Novinarstvo u doba bezočne manipulacije\nPrimedba da novinari ličnim političkim opredeljenjem podrivaju poverenje u nepristrasnost profesije u celini, nije sasvim neosnovana, ali je i otklonjiva pitanjem da li se od novinara može zahtevati da, u vremenu bezočne manipulacije, bude na podjednakom odstojanju od istine i laži, od dobra i zla, od boga i đavola, najzad


OTVORENA DRUGA KOVID BOLNICA: Raste broj obolelih i hospitalizovanih | VOM\nNaslovnaVestiCOVID -19OTVORENA DRUGA KOVID BOLNICA: Raste broj obolelih i hospitalizovanih\nOTVORENA DRUGA KOVID BOLNICA: Raste broj obolelih i hospitalizovanih\nnedelja, 5. septembra 2021 : 09:33\nU Vranju su juče primljeni pacijenti u drugoj kovid Bolnici u zgradi stare Hirurgije. Na dnevnom nivou beleži se konstantni rast broja obolelih, ali i porast pacijenata kod kojih postoji potreba za hospitalizacijom.\nKako ne bi dozvolili prepunjenost bolničkih kapaciteta u vranjskom Zdravstvenom centru intezivno su radili na pripremama za otvaranje Kovid 2 bolnice u kovid sistemu Zdravstvenog centra Vranje. Organizovane su ekipe zdravstvenih radnika kao i pomoćnig osoblja kako bi u slučaju potrebe bolnica bila u potpunosti spremna za prijem pacijenata zaraženih korona virusom, što se pokazalo važnim jer su od juče organizovani prijemi.\nUkupan broj pacijenata koji su hospitalizovani u dve vranjske kovid bolnice je 78. Bilo je u poslednja 24 sata deset prijema. Sa bronhopneumonijom je 78 pacijenata, na kiseoničnoj potpori 48. Dva pacijenta su otpuštena na kućno lečenje, jedan pacijent je transportovan za Kruševac, dok je na žalost jedan izgubio bitku sa kovidom.\nPrethodni tekstPotrebna žena za snabdevanje i održavanje kuće\nSledeći tekstIVANA TASIĆ: Ponovo pružanje usluge „lični pratilac deteta!


Počela još jedna opasna ofanziva na Rusiju? – GLAS RAZUMA\nBy GLAS RAZUMA on 25/05/2018\nPolitikolog Vladimir Bruter smatra da je izveštaj o padu „boinga“ samo nastavak propagandne kampanje protiv Rusije.\n„Nema kraja lažnim vestima, koje su potrebne za nastavak antiruske propagande. Neophodno je ubediti Evropljane da je Rusija pretnja za zapadnu civilizaciju i da Rusija želi da nametne svoje lažne vrednosti. Stoga, svaka optužba na račun Rusije je dobra stvar, jer se to prikazuje kao nužna samoodbrana Evrope. Inače, priča o otiscima prstiju je veoma sporna sa pravne tačke gledišta i ostavlja veliki prostor za spekulacije“, upozorava Bruter.\nViktor Prjatka, ekspert u oblasti aeronautike, ukazuje da je mnogo toga u novoobjavljenom izveštaju nejasno, između ostalog i to na koji način su istražitelji dobili otiske prstiju.\nRusija je takođe sprovela istragu i utvrdila da je reč o eksplozivnom punjenju iz ukrajinske rakete. Osim toga, na dan katastrofe zabeleženo je kretanje ukrajinskih ’Bukova‘ u blizini tog mesta gde je kasnije došlo do obaranja aviona. Dakle, ovde se očigledno radi o nemaru ukrajinske vojske ili tragičnoj slučajnosti, do koje je došlo zbog njihove nesposobnosti. Ali sve ove verzije nisu uzete u obzir. Umesto objektivne istrage imamo pristrasnu komisiju koja ima za cilj dalju demonizaciju Rusije, ističe Prjatka.\nPovodom blokade ruskih sajtova u Ukrajini istoričar Nikolaj Starikov podseća da su ukrajinske vlasti odmah nakon državnog prevrata počele svesno da ograničavaju pristup stanovništva alternativnim stavovima i istinitim informacijama.\nBlokirali su nekoliko ruskih medija, napravili su spisak umetnika kojim je zabranjen ulaz u Ukrajinu, zabranjene su i određene knjige. Blokiranje sajtova Rusija sevodnja i RIA Novosti Ukrajina je samo nastavak te strategije. Vlasti pokušavaju da iz medijskog prostora uklone one ruske medije koji izveštavaju o tragediji u Donbasu i događajima u Ukrajini.\nPolitikolog Aleksandar Pavić ocenjuje za Sputnjik da nije slučajno što se sve dešava uoči Svetskog prvenstva u fudbalu, napominjući da zabrinjavaju i indicije da će krenuti nova agresija na Donbas iz pravca Ukrajine.\nOvo jeste koordinisana kampanja koja traje još od Majdana 2014. godine i nema naznaka da će se utišati, jer zapadne medije, kao što smo videli, ne zanima istina. To smo videli i iz slučaja Skripalj. Bitno je da se plasira njihova istina i da se onda na što više medija, po Gebelsovom receptu, ta neistina što više puta ponovi da bi postala zvanična istina, jer hiljadu puta ponovljena laž postaje istina, kaže Pavić.\nDo dan-danas holandska komisija nije skinula oznaku tajnosti sa svoje istrage, podseća Pavić, postavljajući pitanje šta oni kriju, ako je, kako kažu, Rusija kriva. To, prema njegovom mišljenju, dovoljno govori koliko je to lažna priča koja, međutim, može imati ozbiljne posledice. Pavić upozorava da se sve dešava u trenutku kad se zaoštrava situacija na istoku Ukrajine.\n„Sve je to povezano: i očigledne agresivne namere novog državnog sekretara Majka Pompea i američke vojske, i nedavno odobrenje isporuke antitenkovskih raketa Ukrajini, što je dugo bilo stopirano. I naravno, kao što je Majdan izveden tokom Zimskih olimpijskih igara u Sočiju, tako se uoči Svetskog prvenstva računa s time da će ruska pozornost biti malo smanjena i da će Rusi pokušati da budu uzdržani da prvenstvo uspelo. Sad pokušavaju da iskoriste tu priliku da možda čak i organizuju agresiju“, kaže Pavić, dodajući da je Rusija toga svesna, ali da toga treba da budu svesni svi koji vide nove lažne optužbe u vezi sa tragedijom malezijskog putničkog aviona.


PANČEVO, 26. decembar 2017. (TV Pančevo) – Zaposleni u PIO Fondu radiće i u subotu 30. decembra kako bi primili sve zahteve za odlazak žena u penziju koje ispunjavaju uslove za starosnu i prevremenu starosnu penziju. Žene koje imaju 61 godinu i šest meseci života i najmanje 15 godina radnog staža, do kraja godine treba da raskinu radni odnos, podnesu zahtev PIO Fondu za odlazak u penziju, jer već od naredne godine u penziju će moći tek sa 62 godine života.\nPANČEVO, 13. decembar 2017. (TV Pančevo) – Zbog očuvanja bezbednosti drumskog i železničkog saobraćaja, u petak, 15. decembra, od sedam do 19 sati, biće izvedeni radovi u Ulici Miloša Obrenovića ka Bavaništanskom putu na mestu ukrštanja sa prugom.\nPANČEVO, 13. decembar 2017. (TV Pančevo) – Zbog radova na vodovodnoj mreži „Grejanje“ neće isporučivati toplu vodu u periodu od devet do 14 časova u Ulici Stevana Šupljikca od broja 139 do broja 147 danas, sutra i prekosutra.\nPANČEVO, 12. decembar 2017. (TV Pančevo) – U Ulici Moše Pijade u Pančevu, na potezu od Sinđelićeve do kružnog toka na Kotežu I, neće biti javnog osvetljenja do petka, 15. decembra, zato što Elektrodistribucija Pančevo izvodi radove na zameni stubova i vazdušne ulične niskonaponske mreže u Ulici Moše Pijade, od ulice Sinđelićeve do kružnog toka na Kotežu I u Pančevu.\nPANČEVO, 2. decembar 2017. (TV Pančevo) – Zbog remonta trafo stanica na objektu postrojenja za proizvodnju vode u nedelju, 3. decembra od 8 do 14 časova grad Pančevo i naseljena mesta: Starčevo, Omoljica, Ivanovo, Banatski Brestovac i Kačarevo neće imati vode, obaveštavaju iz JKP "Vodovod i kanalizacija".\nNova trasa "četrnaestice" zbog radova\nPANČEVO, 20. oktobar 2017. (TV Pančevo) – Ulica Moše Pijade u delu od Sinđelićeve do Ulice Svetog Save zatvorena je za saobraćaj od 20. do 27. oktobra. Ulica je zatvorena zbog završetka svih radova na prevezivanju potisnog voda crpne stanice za fekalnu kanalizaciju u Ulici Moše Pijade, kaže direktor JKP-a „Vodovod i kanalizacija“ Aleksandar Radulović. Zbog toga će doći i do izmene trase kretanja gradske linije 14.\nAkcija uklanjanja kabastog otpada do 27. oktobra\n27. jula tretman suzbijanja komaraca


Poziv svim relevantnim domaćim i međunarodnim institucijama\nBANA: SPRIJEČITI SRAMNO NEGIRANJE GENOCIDA; NAMETNUTI ZAKON ZABRANE NEGIRANJA GENOCIDA U BIH\nObjavljeno: 11. Jul 2020. 18:07:39\nBošnjačko-američka nacionalna asocijacija povodom 25. godišnjice srpskog genocida nad Bošnjacima u Srebrenici, izražava duboko žaljenje za sve žrtve genocida u Srebrenici, ujedno upućuje i izražava duboku kolektivnu bol svim porodicama i preživjelim potomcima žrtava u vremenu srpsko-crnogorske agresije na Bosnu i Hercegovinu, čiji su članovi porodice mučeni, zlostavljani i na kraju svirepo ubijeni u planiranom, organizovanom i izvršenom genicidu u “UN-ovoj zaštićenoj zoni enklava Srebranica i Žepa”, ali i širom BiH.\nPovodom 25. godišnjice genocida u Srebrenici, Bošnjačko-američka nacionalna asocijacija, najstrožije osuđuje negiranje genocida, pravosnažne presude od strane internacionalnih sudova u Haagu, kao najkompetentnije i najrelevantnije sudske instatnce ikada uspostavljene u povijesti ljudske civilizacije. Sudskim presudama je jasno utvrđeno da je genocid nad nevinim bošnjačkim civilima, uz odluke velikosrpskog političkog i vojnog rukovodstva, počinila vojska i policija tzv. rs, potpomognuti tadašnjim režimom iz Beograda.\nBošnjačko-američka nacionalna asocijacija podržava inicijativu “Klub 100 plus” kroz peticiju 8372, čime zahtjevaju od Visokog predstavnika Valentina Inzka, da iskoristi Bonske ovlasti i bez odlaganja nametne Zakon o zabrani negiranja genicida u Bosni i Hercegovini. Ukoliko to ne uradi, smatrat će se jednim od saučesnika negiranja genocida u Srebrenici.\nBošnjačko-američka nacionalna asocijacija poziva na kolektivno pamćenje da se nikad ne zaboravi i nikad nikom ne dogodi genocid.


Vojvođanski klub:Suština je donošenje novog Ustava Srbije | Autonomija\nVojvođanski klub:Suština je donošenje novog Ustava Srbije\nNevladina organizacija Vojvođanski klub ocenila je danas da uz usvajanje Statuta Vojvodine, pokrajinski parlamen…\nNevladina organizacija Vojvođanski klub ocenila je danas da uz usvajanje Statuta Vojvodine, pokrajinski parlament treba da inicira i promenu Ustava Srbije. „Donošenje Statuta je idealna prilika da se pokrene inicijativa za donošenje novog Ustava i promenu ustavnog položaja Vojvodine u ustavnom sistemu Srbije“, navodi se u saopštenju za javnost Vojvođanskog kluba.\nTa nevladina organizacija ocenila je da je vreme koje je ostavljeno za javnu raspravu o Nacrtu Statuta Vojvodine „izuzetno kratko“. „Najveći broj građanki i građana Vojvodine neće biti u mogućnosti da se upozna sa tekstom Nacrta“, navodi se u saopštenju.\nKako je ranije najavljeno, nakon javne rasprave, Statut Vojodine bi trebalo da se 14. oktobra nađe pred pokrajinskim poslanicima. Ukoliko bude usvojen u Skupštini Vojvodine, Statut će biti upućen Skupštini Srbije na potvrđivanje.\nEU nagrada za istraživačko novinarstvo za tekst o vezama ministra zdravlja sa kriminalcima\nPočela Međunarodna letnja škola novinarstva u Novom Sadu


Kursevi engleskog jezika za decu, peti razred\nKursevi engleskog jezika za decu, peti razred - Audio verzija\nIako mnogi roditelji misle da njihova deca stiču dovoljno znanja za vreme trajanja školskih časova engleskog jezika u ovom uzrastu, neosporna činjenica je i da im kursevi i škola engleskog jezika za decu peti razred omogućuju ne samo da ta znanja utvrde, već i da ih prošire i to u skladu sa svetskim standardima.\nPredavači koji su zaduženi za organizovanje nastave, osim što imaju višegodišnje iskustvo u radu, su takođe i vrhunski stručnjaci, koji će na najbolji mogući način deci ovog uzrasta da prenesu sva neophodna znanja i omoguće im da tokom nastave razviju najpre timski duh, a budući da se nastoji da časovi budu interaktivni. Isto tako će deci pomoći i da razviju sve jezičke veštine i to ne samo pisanje i komuniciranje, već će naučiti i da čitaju, odnosno da slušaju i razumeju ono što su odslušali, a što će im biti od naročite koristi u daljem napretku.\nUz to, oni mogu da se pohađanjem ovog kursa pripreme za YLE Cambridge ispit za decu, koji takođe mogu da polažu u okviru Akademije Oxford, jer je ona za našu zemlju zvanično ovlašćeni Kembridž centar za testiranje.\nMada se škola i kursevi engleskog jezika održavaju za vreme školske godine, a što podrazumeva da nastava traje od septembra tekuće, pa do juna naredne godine, roditelji ili staratelji dece imaju mogućnost da ih prijave u bilo kom periodu godine. Međutim, moraju znati da bez obzira kada decu prijave, svakako moraju da sačekaju da dođe septembar mesec, a kako bi nastava počela. Na raspolaganju im je mogućnost prijavljivanja elektronskim putem, to jest slanje podataka o detetu na zvaničan mejl organizatora obuke, a adresa na koju ih treba poslati je navedena na oficijelnom sajtu Akademije Oxford, ali i mogućnost da prijavu izvrše lično i to u bilo kojoj od preko 20 poslovnica ove institucije. Oni, takođe imaju mogućnost i da prijavu izvrše preko telefona, a ukoliko im tako najviše odgovara.\nNajvažnije je da znaju da deca mogu da pohađaju nastavu u grupi, te da grupe čini najmanje četvoro dece, a da ih najviše može biti desetoro. Ovaj vid nastave podrazumeva tačno određene termine kada se nastava održava, kao i definisanu dinamiku, ali na raspolaganju im je i individualna nastava ili takozvana nastava „jedan na jedan“, odnosno poluindividualna i učenje preko interneta. A polaznici, to jest njihovi staratelji ili roditelji se, isto tako mogu odlučiti i za privatne časove engleskog jezika za decu peti razred, a koji mogu da se održe ili u njihovom domu, uz uslov da obezbede optimalne uslove za rad profesora ili u prostorijama jedne od naših poslovnica. Trebalo bi da navedemo i to da su individualna i poluindividualna, kao i obuka online, odnosno privatni časovi znatno fleksibilniji od grupne nastave, budući da se u tom slučaju polaznici, to jest oni koji se o njima staraju, dogovaraju o dinamici i terminima kada se nastava održava i to sa koordinatorom za nastavu poslovnice u kojoj se prijavljuju, to jest sa profesorom.\nŠta obuhvataju škola i kursevi engleskog jezika za decu peti razred?\nNajpre moramo naglasiti da se od polaznika koji su ovog uzrasta, ipak očekuje da već imaju određeni nivo znanja ovog jezika, budući da se engleski jezik uči u većini osnovnih škola u našoj zemlji i to čak već od prvog razreda.\nNaravno, nastavni plan i program se prilagođava konkretnoj grupi polaznika i njihovim znanjima, a to podrazumeva da sva deca tokom trajanja ove obuke savladavaju apsolutno sve jezičke veštine. Jednostavnije rečeno, oni će naučiti ne samo da čitaju i pišu na engleskom jeziku, već će razvijati i veštinu slušanja, odnosno razumevanje odslušanog, a profesori će se potruditi i da im prenesu znanja vezana za umeće konverzacije i to na onom nivou koji je predviđen njihovom uzrastu.\nA da bi profesori maksimalno motivisali polaznike koje zanimaju kursevi i škola engleskog jezika za decu peti razred, oni će u okviru konkretne grupe i to na kraju svakog meseca birati po jednog kandidata koji je bio najviše angažovan za vreme nastave u prethodnom mesecu i njemu će dodeliti posebno izrađenu diplomu, što će biti svojevrsna motivacija za dalje angažovanje ne samo tog deteta, već će i ostalim polaznicima jasno staviti do znanja da se njihov trud ceni.\nTrebalo bi da naglasimo i to da je Akademija Oxford od strane Kembridž - a zvanično ovlašćeni test centar na teritoriji Republike Srbije, a budući da postoji i Cambridge YLE ispit, koji je namenjen deci, to se oni tokom pohađanja ove škole pripremaju i za polaganje tog ispita, ukoliko žele.\nTeme koje deca obrađuju za vreme trajanja kursa se pažljivo biraju od strane profesora i oni se gotovo uvek trude da one budu naročito zanimljive deci ovog uzrasta, a kako bi ih podstakli na dalji rad. Uz to, svako dete koje ima neko pitanje vezano za ono gradivo sa kojim se upoznaje u školi, može sasvi slobodno da ga uputi profesoru tokom trajanja nastave, a on će nastojati da mu maksimalno izađe u susret i na najbolji mogući način na to pitanje i odgovori.\nUzevši u obzir da profesori za sve vreme trajanja ovog kursa imaju direktan uvid u napredak apsolutno svakog kandidata, jer ih usmeno i pisano testiraju u skladu sa pravilima, to znači da kada se završe kursevi i škola engleskog jezika za decu peti razred, polaznici nemaju potrebu da polažu završni ispit, te će po završetku jednostavno steći sertifikat o pohađanju nastave. Profesori, takođe roditeljima dostavljaju i to svakog meseca tokom trajanja ove obuke poseban obrazac O2, a što je zapravo izveštaj o napretku njihovog deteta. Inače, u ovom obrascu osim informacija o tome koliko je dete napravilo izostanaka u prethodnom mesecu, postoje i podaci koje podrazumevaju zapažanje profesora o tome kako se dete ponaša na nastavi, koliko se angažuje, ali i generalno mišljenje o njegovom napretku u učenju ovog jezika.\nA da bismo i osobama koje se staraju o polaznicima kursa, to jest njihovim roditeljima ili starateljima, pružili mogućnost da se upoznaju sa našim načinom rada, to jest da bi oni stekli i sami uvid u to kako se njihovoa dete ponaša na časovima, organizujemo i Show Class, a što je svojevrstan javni ili otvoreni čas, na kome će oni moći da prisustvuju. Isto tako, dva puta organizujemo priredbu na kojoj učestvuju svi polaznici škole, a koji tom prilikom pokazuju svoja znanja. Inače, ove priredbe se najčešće organizuju na kraju obuke i oko Nove godine, odnosno pred novogodišnje praznike.\nKoje vrste nastave su prisutne u školi engleskog jezika za decu peti razred?\nNastava koju podrazumevaju kursevi i škola engleskog jezika za decu peti razred je kako grupna, tako i individualna, a deca mogu da pohađaju i poluindividualne kurseve, ako žele. Takođe imaju mogućnost i da časove prate preko interneta, to jest u skladu sa pravilima onlajn nastave, a nudi im se i mogućnost za privatne časove engleskog jezika za decu peti razred.\nU zavisnosti od vrste kursa, zavisiće i dodatni detalji, pa tako na primer grupna nastava podrazumeva da su termini i dinamika jasno definisani i kao takvi ne mogu da se menjaju, a što nije slučaj kod ostalih vrsta nastave, gde se roditelji, to jest staratelji polaznika i sami polaznici sa profesorima dogovaraju o terminima, kao i o dinamici po kojoj bi oni trebalo da se odvijaju.\nKo treba da pohađa kurseve engleskog jezika za decu peti razred?\nSvako dete koje pohađa peti razred osnovne škole, odnosno koje je staro 11 godina, je pozvano da pohađa kurs i obuku engleskog jezika za decu u peti razred.\nA da bi se procenio nivo znanja zainteresovanih polaznika, budući da oni uglavnom već poznaju engleski jezik, oni će uraditi i ulazni, to jest inicijalni test. Prema tim rezultatima će profesori steći potpun uvid u to koliko deca poznaju ovaj jezik, a u slučaju da oni procene da određeni polaznik zna engleski na nivou koji je viši od onog koji je predviđen za dete njegovog uzrasta, predložiće da taj kandidat pohađa nastavu sa starijom grupom.\nIpak, ukoliko se dogodi da rezultati inicijalnog testa pokažu da dete poznaje engleski jezik na nivou koji nije primeren njegovom uzrastu, to jest koji je niži, onda će taj kandidat morati da sačeka da se oformi grupa dece čiji nivo znanja odgovara njegovom, ali ni u kom slučaju neće predložiti da dete pohađa nastavu sa mlađom grupom polaznika.\nSva ona deca koja uopšte nemaju predznanje, to jest koja se nisu do sada susrela sa engleskim jezikom, neće polagati ovaj test, jer se tada radi prema jasno utvrđenom programu za takve kandidate.\nKoliko traju kursevi i škola engleskog jezika za decu peti razred?\nTrajanje ovog kursa je u potpunosti usklađeno sa važećim školskim kalendarom, a koji je priznat na nivou naše zemlje. Zapravo to znači da škola i kursevi engleskog jezika za decu peti razred traju od septembra meseca jedne godine, pa sve do juna naredne godine, a potpuno isto kao i školska godina.\nTakođe, kada su u pitanju grupne obuke, đaci nemaju nastavu za vreme trajanja školskih raspusta, a što nije slučaj za ostale vrste nastave. Ovde se radi o tome da roditelji, to jest staratelji deteta koje želi da pohađa individualnu, poluindividualnu ili online nastavu, odnosno privatne časove engleskog jezika za decu peti razred, imaju mogućnost da se sa profesorom dogovore o tačnim terminima kada bi časovi trebalo da se održavaju, te oko njihove dinamike. A ukoliko tim polaznicima odgovara da nastava bude održavana i za vreme školskih raspusta, naši profesori će sigurno izaći tim zahtevima u susret.\nInače škola i kursevi engleskog jezika za decu peti razred podrazumevaju dinamiku od po dva časa na nedeljnom nivou, a jedan čas traje 55 minuta, što zapravo znači da đaci pohađaju ukupno 110 minuta nastave svake sedmice.\nPo kom udžbeniku se radi?\nRoditelj, odnosno staratelj svakog polaznika može da odluči da li želi da udžbenik „English Quest 5“, a po kome se sprovodi nastava pribavi sam ili želi da to učinimo mi umesto njega. Ukoliko se odluči za drugu varijantu, trebalo bi da se sa koordinatorom za nastavu u određenoj poslovnici organizatora dogovori oko svih potrebnih detalja.\nNaglašavamo da je u pitanju međunarodno priznat udžbenik koji izdaju renomirani izdavači, a da u njemu postoje i brojni video i audio materijali, čije korišćenje znatno olakšava deci savladavanje predviđenih znanja, budući da su namenjeni interaktivnim tablama. Isto tako, upravo zahvaljujući takvom načinu rada će i moći da mnogo bolje i lakše usvoje sva znanja koja su predviđena nastavnim planom i programom.\nKoliko koštaju kursevi i škola engleskog jezika za decu peti razred?\nBudući da Akademija Oxford nastoji ne samo da polaznicima pruži visok kvalitet obuke, nego i da kursevi i škola engleskog jezika za decu peti razred ne koštaju mnogo, to svim polaznicima nudimo i gratis pohađanje nastave u prvom mesecu, odnosno tokom septembra. Moramo da naglasimo i da kandidati koji ne budu počeli prvog septembra da prate nastavu, već nešto kasnije imaju mogućnost da dobiju nadoknadu propuštenih časova.\nUkupna cena kursa engleskog jezika za decu, peti razred\nDeca 5. razred\nIpak, određene grupe polaznika ostvaruju značajne popuste, pa tako na primer stari polaznici, odnosno ona deca koja su pohađala neki drugi kurs engleskog jezika u našoj školi ostvaruju popust od 10%. Sa druge strane, svi oni mališani koji su u hraniteljskim porodicama, to jest oni koji imaju samo jednog roditelja, ostvaruju popust od 20 procenata. U tim situacijama je neophodno da se priloži i validna potvrda, a koju izdaje socijalna služba.\nKada polaznik koji je imao prilike da pohađa neki prethodni kurs engleskog jezika želi da upiše treći nivo, on takođe ostvaruje popust od 20%, stim da se svi popusti obračunavaju za sve vreme trajanja kursa, to jest na kraju svakog meseca.\nTreba pomenuti i popuste za porodice koji se isključivo odnose na kurseve engleskog, odnosno nemačkog jezika. Tako, recimo ako tri člana koji pripadaju jednoj porodici pohađaju ove kurseve, onda će jedan od njih dobiti potpuno besplatno odabrani kurs jezika, stim što se oni uslovljavaju da svi završe celokupne nivoe. A ukoliko to ne učine, onda će biti u obavezi da plate punu cenu i to za sva tri kursa. U onim situacijama kada dva člana iz iste porodice pohađaju odabrane kurseve pomenutih jezika, onda jedan od njih dobija popust u iznosu od 2 000 dinara na poslednju ratu koju treba da plati.\nPored svih pomenutih, postoji i popust za one polaznike koji u okviru Akademije Oxford pohađaju dva ili više kursa, a popust tada podrazumeva da oni poslednju ratu ne plaćaju.\nIako su trenutno ovi popusti na snazi, valjalo bi da se raspitate o aktuelnostima u konkretnoj poslovnici kada budete prijavljivali dete.\nGde i kada se održavaju škola i kursevi engleskog jezika za decu peti razred?\nKada je u pitanju grupna nastava, a za koju se polaznici i najčešće odlučuju, ona se održava upravo u onoj poslovnici u kojoj oni žele, to jest u kojoj se prijave. Bez obzira kada izvrše prijavu, svakako moraju sačekati septembar da bi nastava počela, odnosno mora da se sačeka i da se u toj poslovnici prijavi najmanje četiri polaznika koji žele da pohađaju nastavu. Za ovu vrstu nastave karakteristično je to što su termini i dinamika precizno određeni i ni u kom slučaju ne mogu da se menjaju, tako da se očekuje da polaznici u potpunosti prihvate te uslove.\nKod nastave onlajn se od zainteresovanih polaznika očekuje da imaju svoj računar i da je on na internet povezan preko stabilne konekcije, a kako ne bi došlo do ometanja časova. U ovom slučaju se nastava odvija preko posebne internet platforme, a polaznik može da je prati iz sopstvenog doma. Za nastavu online, kao i za individualnu, ali i poluindividualnu važi da se polaznik, to jest njegov roditelj, odnosno staratelj sa profesorom i koordinatorom za nastavu u određenoj poslovnici dogovaraju oko termina kada će nastava biti održavana, a preciziraju i detalje u vezi sa dinamikom njihovog održavanja.\nUz sve pomenute vrste obuka, polaznicima su na raspolaganju i privatni časove engleskog jezika za decu peti razred, a koji ne samo da mogu da se odvijaju prema dinamici koja se dogovara između polaznika i profesora, odnosno između njegovih roditelja ili staratelja i profesora, već mogu da se odvijaju i u prostorijama naše poslovnice, ali isto tako i u domu polaznika, stim da je tada neophodno da se profesoru obezbede optimalni uslovi za rad.\ncele kalendarske godine roditelji ili staratelji deteta imaju pravo da ga prijave za pohađanje ovog kursa, a treba da sačekaju septembar da bi deca mogla zaista i da ga pohađaju\nosim mogućnosti da lično dođu u našu poslovnicu i prijave dete za pohađanje odabrane vrste nastave, to mogu da učine i putem telefona, ali i da na naš mejl pošalju podatke važne za prijavu (prezime i ime deteta, datum rođenja, vrsta obuke koju žele da pohađaju i slično)\nkursevi i škola engleskog od jezika su usklađeni sa školskim kalendarom validnim na nivou Republike Srbije i podrazumevaju časove u toku školske godine (od septembra do juna), ali u periodu školskih raspusta se grupna obuka ne organizuje\nsamim tim što staratelj ili roditelj deteta treba da potpiše ugovor sa nama, to on mora da ima i važeći lični dokument sa fotografijom (pasoš, lična karta ili vozačka dozvola), a ako je taj dokument biometrijski i čipovan, on je dužan da priloži očitan dokument prilikom potpisivanja ugovora\nu brojnim poslovnicama organizatora obuke je pohađanje nastave u prvom mesecu, odnosno septembru gratis, a plaćanje se vrši prema važećem cenovniku i to do desetog u mesecu, a direktno u onoj poslovnici u kojoj dete pohađa nastavu\nu toku svakog meseca se roditelji i staratelji deteta obaveštavaju o njegovom napretku i to kroz specijalni izveštaj koji je u formi dokumenta O2\nSpisak gradova za kurs engleskog jezika za decu, peti razred


Kwizda Pharma – Viennapharm\nKwizda Pharma je dio Kwizda Grupacije koja je aktivna širom svijeta. Fokus kompanije je na razvoju, proizvodnji i promociji inovativnih brendiranih OTC i RX proizvoda. Kwizda Pharma, koja se obavezuje na podršku savremenih trendova terapijskog liječenja kroz širok spektar proizvoda, je kompanija usmjerena prema budućnosti.\nJedan aspekt navedenog uključuje brendirane proizvode i lijekove koji se koriste za terapijski tretman kašlja i prehlade, urinarnog trakta, za bolove, kao i hipertenziju, dijabetes, osteoporozu i ginekološke probleme. Sve navedeno se odnosi na liječenje hroničnih bolesti, te prevenciji istih.\nKwizda Pharma je porodična kompanija sa sjedištem u Austriji, dok Kwizda Grupaciju čini niz kompanija usmjerenih na zdravstvo, agrikulturu i hidroizolacione sisteme.Odjeljenje za podršku zdravstva je najveće odjeljenje koga čine farmaceutski proizvodi, farmaceutska distribucija, farmaceutska veleprodaja i apotekarske usluge.\nKwizda Pharma je razvila uspješan lijek protiv kašlja Bronchostop®, koji ostvaruje četvrtinu ukupnog prihoda europskog odjela i odabranih međunarodnih tržišta. Daljnji vlasnički proizvodi se stvaraju u pogonima u Beču i prodaju širom svijeta preko poslovnih partnera.\nSa svojim odjeljenjima – Farmaceutika, Farmaceutska distribucija, Farmaceutska veleprodaja i Farmaceutski servis – Kwizda uspijeva pokriti cijeli spektar usluga – od razvoja do opskrbe farmaceutskim lijekovima.\nZahvaljujući preciznom poznavanju tržišta i mreži farmaceutske distribucije, veleprodaje lijekova i ljekarni, Kwizda je atraktivan partner farmaceutskim kompanijama u Austriji.\nKwizda Pharmaceutical Distribution pruža usluge pretprodaje i direktno za farmaceutsku industriju. Poslovni partneri iz farmaceutske i zdravstvene industrije iskorištavaju stručnost i dugogodišnje iskustvo u farmaceutskoj industriji. Kwizda Pharma Distribution postavlja standard za zadovoljstvo kupaca sa svojim distributivnim centrom u Leopoldsdorfu kod Beča.\nKwizda je posvećena zdravlju kroz razvoj i proizvodnju farmaceutskih lijekova, kroz nacionalni i međunarodni marketing i prodaju lijekova, kao i kroz njihovu distribuciju za farmaceutske kompanije i trgovanje na ljekarničkim tržištima.\nKwizda Grupa je strukturirana u sedam divizija, koje samostalno posluju na svojim tržištima. Kwizda Holding je odgovoran za koordinaciju i podršku njihovim aktivnostima koje se preklapaju, kao i za razvoj njihovih strateških pristupa.


Želite nekretninu u Crnoj Gori? Evo šta treba da znate\nŽelite nekretninu u Crnoj Gori? Evo šta treba da znate (78)\nCrnogorsko tržište nekretnina je oduvek privlačilo mnoge klijente, kako iz Srbije i regiona, tako i iz zemalja širom sveta. Najpopularnije i najunosnije područje je svakako primorje, ali i unutrašnjost zemlje skriva svoje dragulje.\nZa srpske državljanje, crnogorsko primorje je posebno privlačno jer kupovinom nekretnine na njemu dobijamo sopstveno parče zemlje sa pristupom moru, koje nije mnogo daleko ni mnogo strano, a takođe se može unovčiti iznajmljivanjem turistima onda kada ga mi ne koristimo.\nBilo da razmatrate kupovinu nekretnine kako biste imali sopstveno mesto za letovanje ili planirate da od nje napravite unosan biznis, postoje određene stvari koje bi trebalo da znate pre nego što se upustite u ovu avanturu, a o kojima govorimo u nastavku teksta.\nKupovina nekretnine u Crnoj Gori - kako najbolje odabrati?\nNekretnine u Crnoj Gori su raznovrsne i sa velikim potencijalom, i to upravo za izdavanje turistima, ukoliko se odlučite za nekretninu na atraktivnoj turističkoj lokaciji.\nMeđutim, osim stambenih objekata kao što su garsonjere, stanovi, apartmani, kuće i vile, Crna Gora svojim kupcima nudi i placeve na kojima možete graditi svoj stambeni objekat, kao i poslovne prostore, ukoliko planirate da otvorite svoj biznis u Crnoj Gori ili taj prostor izdajete.\nKvadratura ovih objekata je raznovrsna, a cena varira od ispod 20.000 evra za stanove kojima je potrebno renoviranje, do nekoliko miliona evra za premium vile od 500 m2. Međutim, prosečna cena jednosobnog stana na teritoriji Budve je oko 70.000 evra.\nPonude na tržištu su zaista brojne, i vrlo je lako izgubiti se u moru opcija. Zato dobro istražite nekretnine na prodaju u Crnoj Gori i pronađete onu koja će ispunjavati vaša očekivanja, ali se i uklopiti u cenu koju možete priuštiti.\nKoji je postupak kupovine nekretnine u Crnoj Gori?\nNakon što ste odabrali željenu nekretninu i dogovorili se oko njene cene, potrebno je potpisati kupoprodajni ugovor. On mora biti potpisan u prisustvu zvnaičnog notara u Crnoj Gori.\nVećina agencija preporučiće vam da pre potpisivanja ugovora unajmite licenciranog advokata iz Crne Gore. Nije obavezno imati advokata, ali može biti od velike pomoći tokom procesa, jer će on proveriti sva neophodna dokumenta, pregovarati o uslovima kupovine u vaše ime i ispratiti proces upisivanja vaše nekretnine u katastar.\nNakon što su obe strane potpisale ugovor u prisustvu notara, dokumenta se šalju u katastar, kako bi i vlasnik nekretnine zvanično bio promenjen, što obično traje nekoliko nedelja.\nPorez na nekretninu u Crnoj Gori - šta je sve potrebno platiti?\nNakon zaključenog ugovora, a najkasnije u roku od 15 dana, potrebno je da platite porez na promet nepokretnosti, koji iznosi 3% od procenjene tržišne vrednosti nekretnine.\nTržišnu vrednost nekretnine procenjuje poreska uprava opštine u kojoj se nekretnina nalazi, a kriterijumi za njenu procenu su lokacija, veličina, stanje, namena itd.\nBitno je naglasiti da, iako je zakonski rok za plaćanje ovog poreza 15 dana od zaključivanja ugovora, preporuka je da se on plati što pre, jer se svakim danom nakuplja određena kamata.\nTakođe, porez nije obavezan za sve. Naime, ako kupujete novogradnju direktno od građevinske firme, niste u obavezi da platite porez ukoliko ga je ona već platila.\nOsim poreza na promet, potrebno je platiti godišnji porez na nepokretnosti. Stopa ovog poreza je proporcionalna, kreće se od 0,25% do 1% tržišne vrijednosti nepokretnost i zavisi od veličine i lokacije nekretnine.\nPravo na boravišnu dozvolu - dodatna pogodnost posedovanja nekretnine u Crnoj Gori\nOsim posedovanja sopstvenog mesta za letovanje i mogućnosti zarade, posedovanje nekretnine u Crnoj Gori donosi još jednu veliku pogodnost, a to je dobijanje boravišne dozvole na osnovu nekretnine.\nNaime, svi strani državljani koji su vlasnici nekretnine na području Crne Gore mogu se prijaviti za privremenu dozvolu boravka, koja se izdaje na godinu dana, i na koju vaš bračni partner i deca takođe imaju pravo preko vas.\nMeđutim, kako biste stekli ovo pravo, većinu godine morate provesti u Crnoj Gori. Naime, van Crne Gore možete boraviti samo 30 dana, a najviše 3 meseca, za šta morate imati validan razlog i obavestiti policiju.\nUkoliko vam ovo odgovara, potrebno je znati i da svake godine morate obnoviti ovu dozvolu, što možete učiniti ukoliko još uvek posedujete nekretninu. Nakon 5 godina posedovanja privremene boravišne dozvole, možete se prijaviti za stalnu boravišnu dozvolu, na koju će vaša uža porodica takođe imati pravo.\nKao što ste mogli pročitati, kupovina nekretnine u Crnoj Gori je vrlo jednostavan proces, a može vam doneti velike pogodnosti. Nadamo se da vam je naš tekst bio zanimljiv, kao i da vam je rešio eventualne nedoumice na ovu temu.\ncrna goranekretnine crna gorakupovina nekretnina crna gora


Đurić i kineska ambasadorka o dijalogu i bezbednosti\nDirektor Кancelarije za Кosovo i Metohiju Marko Đurić sastao se sa kineskom ambasadorkom u Srbiji Čen Bo i informisao je o političkoj i bezbednosnoj situaciji na Кosovu i Metohiji i izgledima za nastavak dijaloga Beograda i Prištine.\nČen Bo i Marko Đurić (Foto Kancelarija za KiM)\nKako se navodi u saopštenju Kancelarije za KiM, Đurić je sagovornicu informisao o položaju srpskog naroda na Кosovu, koji je, kako je istakao, izložen sve većim pritiscima i žrtva je “radikalizacije na albanskoj političkoj sceni, koja će biti sve veća kako se bude zahuktavao process stvaranja nove vladajuće većine u Prištini”.\nOn je tokom sastanka zahvalio ambasadorki zbog dosledne podrške Кine teritorijalnom integritetu i suverenitetu Srbije, kao i zbog otvorenog prijateljstva koje se ogleda u sve intenzivnijoj saradnji u oblastima privrede i ekonomije.\n"Srbija i Кina, zbog čvrstih veza kontinuirano građenih u prošlosti, ali i zahvaljujući iskrenom prijateljstvu predsednika Aleksandra Vučića i Si Đinpinga, pred sobom imaju neograničene perspektive za produbljivanje bilateralne saradnje, kako na polju ekonomije, tako i u međunarodnim odnosima", istakao je Đurić.\nSrbija i Кina će, prema Đurićevim rečima, i u budućnosti nastaviti da budu saveznici u borbi za “poštovanje međunarodnog prava i principa suverenosti država, i složno raditi na izgradnji sveta u kojem će miroljubiva saradnja u uvažavanje razlika biti geopolitički standard”.\nSrbija će, kako je naglasio, nastaviti da bude iskren partner Кine u realizaciji inicijative „Pojas i put“ i most za ekononomsku i kulturnu razmenu između Istoka i Zapada, jer Кina “svakako ima mnogo toga da ponudi Evropi”.\n29.05.2020 Sahrana profesora Lazića u ponedeljak u Beogradu (1368)\n29.05.2020 Jokanović: Ustavni sud podbacio (360)\n29.05.2020 Građani Prištine: Odluka u korist Tačija (268)\n29.05.2020 Šeholi: Nova vlada pre ponedeljka (259)\n29.05.2020 Na Kosovu 12 novih slučajeva zaraze (188)\nMaj 2020 11 (399)


I Nadal još nije spreman za novu sezonu – Sport\nNadal još nije spreman za start nove sezone!\nŠpanski teniser zbog problema sa kolenom odložio izlazak na teren.\nPrvi teniser sveta Rafael Nadal ponovo je odložio početak nove sezone jer je zbog povrede kolena odustao od nastupa na turniru Brizbejnu.\nPrethodno je odustao od egzibicionog turnira u Abu Dabiju, gde je i Novak Ðoković trebao da se vrati na teren posle šest meseci, ali Španac naglašava da mu učešće na prvom gren slemu na Australijan openu nije ugroženo.\n– Još uvek nisam spreman, prošla sezona je bila duga i moram da se dodatno pripremim – objavio je Nadal na svom Tviter profilu.\nAustralijan open počinje 15. januara, a Nadal brani finale iz prošle godine kada je u pet setova poražen od Rodžera Federera.\nTenisnadal, nije, sezonu, spreman, tenis


Insajder: Država mora da otkupi od Al Dahre zemljište zbog izgradnje auto-puta Beograd-Zrenjanin | Novinska agencija Beta\nEKONOMIJA | 05.05.2021 12:00 > 05.05 12:05\nDeonica planiranog auto-puta od Beograda do Zrenjanina će prolaziti kroz parcele koje je u postupku privatizacije PKB-a kupila kompanija Al Dahra iz Ujedinjenih Arapskih Emirata (UAE), pa će Srbija morati da je otkupi, pokazala je analiza Insajdera.\n"Zbog izgradnje tog dela auto-puta država Srbija će morati da po tržišnoj vrednosti otkupljuje zemljište koje je pre samo tri godine prodala arapskoj kompaniji ispod cene, kao imovinu propalog kombinata", ocenio je taj sajt.\nAuto-put će biti izgradjen umesto brze saobraćajnice do Zrenjanina, odnosno ranije planiranog proširenja postojećeg Zrenjaninskog puta.\nNakon što je Insajder u serijalu "Prodaja" objavio da je država kao deo imovine PKB-a prodala i parcele koje su prema tada važećem planu trebale da se koriste za izgradnju brze saobraćajnice do Zrenjanina, Ministarstvo saobraćaja je saopštilo da se od brze saobraćajnice odustaje i da će umesto proširenja postojećeg puta biti izgradjen auto-put, na novoj lokaciji.\nNedavno objavljeni Nacrt prostornog plana koridora auto-puta Beograd-Zrenjanin-Novi Sad pokazuje da nova trasa zaobilazi najveći deo zemljišta nekadšnjeg PKB-a, ali će jednim delom taj put ipak prolaziti kroz parcele koje je kupila Al Dahra.\nU delu od Beograda do Zrenjanina budući auto-put će prolaziti kroz područja naselja Ovča (grad Beograd), Glogonj i Jabuka (grad Pančevo), Sefkerin (opština Opovo), Debeljača, Kovačica i Idvor (opština Kovačica), Aradac, Lukićevo, Ečka i Mužlja kod Zrenjanina.\nU Nacrtu prostornog plana koridora auto-puta Beograd-Zrenjanin-Novi Sad navodi se da će za izgradnju biti potrebni delovi nekih katastarskih parcela ali ne i o kojim je površinama reč, a na osnovu dostupne dokumentacije za sada nije poznato.\nKoliku površinu zemljišta Al Dahre obuhvata prostorni plan koridora budućeg auto-puta pitanje je koje su novinari Insajdera postavili Ministarstvu saobraćaja, a odgovor čekaju.\nPrema Zakonu o eksproprijaciji, naknada za eksproprisano poljoprivredno zemljište i gradjevinsko zemljište odredjuje se prema tržišnoj ceni takvog zemljišta.\nTo znači da će za izgradnju auto-puta država morati da od Al Dahre otkupljuje zemljište po znatno većoj ceni od one po kojoj je 2018. godine isto to zemljište prodala.\nDržava Srbija je deo imovine PKB-a, uključujući i oko 17.000 hektara poljoprivrednog zemljišta prodala je u pola cene jer je zakonom o privatizaciji predvidjeno da se imovina preduzeća može ponuditi po početnoj ceni od 51 odsto njene procenjene vrednosti.\nAl Dahra je kao jedini ponudjač na tenderu ponudila najnižu propisanu cenu i zahvaljujući tome ostvarila dobit od preko 100 miliona evra.\nOdmah nakon kupovine imovine PKB-a, Al Dahra je objavila finansijski izveštaj u kome se navodi da je ova kompanija samo na osnovu razlike izmedju plaćene i fer vrednosti imovine PKB-a zaradila 106,3 miliona evra.\nDržava, odnosno javno preduzeće Putevi Srbije, su zbog izgradnje tog puta vlasnicima zemljišta u Jakovu i Boljevcu 2016. godine morali da plate nadoknadu u iznosu od 25.000 do 50.000 evra po hektaru dok je za hektar poljoprivrednog zemljišta u Surčinu isplaćivano čak 130.000 evra po hektaru.\nUgovorom sa Al Dahrom, država Srbija se ni na jedan način nije zaštitila za slučaj da zemljište nekadašnjeg PKB-a bude potrebno zbog izgradnje infrastrukturnih projekata ili očekivanog širenja grada na levu obalu Dunava\nObrazlažući odluku da se umesto prvobitno planiranog proširenja puta Beograd Zrenjanin gradi auto-put u punom profilu, bivša ministarka saobraćaja Zorana Mihajlović je rekla da je takva odluka doneta zbog "povećane privredne aktivnosti u Vojvodini" .\nOdgovarajući na pitanje novinara Insajdera kojom trasom bi mogao da ide autoput i na koji način će se izbeći da prolazi kroz zemljište prodato Al Dahri, Mihajlović je tvrdila da ne zna gde će se tačno auto-put graditi, ali da "sigurno neće biti na zemljištu nekadašnjeg PKB-a".


NGO Aktiv - Olakšavanje pristupa ličnim dokumentima\nOlakšavanje pristupa ličnim dokumentima\n23. oktobar. 2017. | 9:38\nOpšti cilj projekta u skladu je sa jednim od pet ciljeva NVO Aktiv: Ojačati posvećenost institucija lokalnih i centralnih nivoa vlasti promociji i zaštiti ljudskih prava i demokratskom procesu donošenja odluka.\nPosebni ciljevi koje će projekat težiti da ostvari su:\n1. Olakšavanje procesa integracije na severnom Kosovu kroz adresiranje prepreka koje se javljaju pri dobijanju dokumenata izdatih od strane kosovskih vlasti.\n2. Premošćavanje jaza između institucija i građana kroz pružanje sveobuhvatnih i lako razumljivih informacija o proceduri apliciranja za državljanstvo.\n3. Promovisanje uloge institucije Ombudsmana u adresiranju institucionalnih zloupotreba i nepravilne primene zakona.\nKako bi ostvarila pobrojane ciljeve, NVO Aktiv će preduzeti sledeće aktivnosti:\n1. Pisanje informativne brošure na srpskom i romskom jeziku koja će objasniti proceduru apliciranja za državljanstvo, lična i putnička dokumenta.\nInformacije prikupljene kroz intervjue biće objavljene u brošuri koja će biti deljena građanima na javnim diskusijama i promovisana na društvenim mrežama sa ciljem da se građanima koji imaju problema sa dobijanjem dokumenata pruže potrebne informacije.\n2. Organizovanje kampanje podizanja svesti koja će predstaviti brošuru i promovisati instituciju Ombudsmana, a satojaće se od četiri diskusije, po jedne u svakoj opštini, i kampanje na drušvenim mrežama.\nJavne diskusije će služiti da informišu građane o pravima i procedurama za prijavljivanje diskriminacije ili nepravilne implementacije Zakona o ombudsmanu. Diskusije će takođe biti prilika za prijavljivanje drugih problema sa kojima se građani ovih opština suočavaju pri pristupanju validnih dokumenata.


Dačić napao Varheljija, EU komesar napustio sastanak\n06.02.2020 / 21:20 Regija - Skandal\nSat vremena prije nego što će se Dačić obrušiti na Varheljija razgovor je tekao potpuno normalno, bez visokih tonova i neprijatnosti. U jednom trenutku Dačić je uzeo riječ i grubo se obratio Varheljiju.\n"Bio je vrlo neprijatan. Rekao mu je da ne zna gde je došao, da ćuti dok neko otima srpske manastire na Kosovu, da ćuti za takse koje je uvela Priština na robu iz Srbije", kaže izvor “Blica” koji je prisustvovao sastanku.\n"Ja sam jedini evropski komesar koji je reagovao na takse, osudio sam ono što se događa u Crnoj Gori, Srbija je prva zemlja u koju sam došao nakon uvođenja nove metodologije i konačno, došao sam ovde da vam pomognem", rekao je Varhelji.\n"Blic" je pozvao Ivicu Dačića da ga pita zašto je napao gosta, a ona je rekao da “nije napao njega nego EU”.\n"Napao sam EU zbog nepoštovanja Briselskog sporazuma, uvođenja Kosova u poglavlje 35, pa sada sve zavisi od toga, zbog toga što ćute na dešavanja u Crnoj Gori i što su nepravedni", rekao je on za “Blic”.\n"Slušao sam i Olija Rena, i Štefana Filea i Johanesa Hana, ali slabo smo se pomerili napred", kaže Dačić, a onda ublažava i dodaje da mu je rekao kako je on lično prijatelj Srbije kao i njegova zemlja i da mu želi sreću.\nDačić kaže da je izrevoltiran time što Varheljijeva tema nije samo metodologija, već i region, spoljnopolitička i druga pitanja. Nakon sastanka, Vlada Srbije nije izdala saopštenje.


Osnivač i generalni direktor kompanije "Tesla", Ilon Mask, objavio je na Tviteru da razmišlja o tome da napusti posao i postane influenser\n- Razmišljam da dam otkaz i da postanem influenser sa punim radnim vremenom - naveo je najbogatiji čovek na svetu u tvitu objavljenom sinoć, ne iznoseći detalje, prenosi Rojters.\nthinking of quitting my jobs & becoming an influencer full-time wdyt — Elon Musk (@elonmusk) December 10, 2021\nNije jasno da li Ilon Mask, koji vrlo aktivan na platformi ove društvene mreže, ozbiljno misli da napusti svoje rukovodeće funkcije.\n"Tesla" premašio bilion dolara: Vrednost pogurala rentakar kompanija\nBritanska agencija podseća da je on, osim što je generalni direktor "Tesle", takođe osnivač i izvršni direktor kompanije „Spejs Iks“ za letove u svemir, a vodi i startap „Neuralink“ koji se bavi razvojem terapeutskih čipova za mozak, kao i infrastrukturnu firmu „Boring kompani“.\nMask je tokom jedne video konferencije u januaru ove godine izjavio da očekuje da će biti glavni izvršni direktor Tesle još "nekoliko godina".\n- Bilo bi lepo da imam malo više slobodnog vremena umesto da radim dan i noć, bukvalno od trenutka kad se probudim dok ne odem na spavanje, i to sedam dana nedeljno. To je prilično intenzivno - rekao je on tada.\nProšlog meseca, Mask je pitao svoje pratioce na Tviteru da li da proda 10 posto svog udela u "Tesli", na šta je većina odgovorila potvrdno. Od tada je prodao akcije u vrednosti od skoro 12 milijardi dolara, što se pripisuje tome da je na tu imovinu morao da plati veći porez.\nIlon Mask Tesla automobili influenseri Tviter


source.ba | Volkswagenu kazna milijardu eura\nKompanija za proizvodnju automobila Volkswagen (VW) saopštila je da je njemački sud naložio da plate kaznu od milijardu eura.\nKazna je izrečena zbog skandala sa softverom koji kontroliše emisiju gasova kod dizel automobila, prenosi Tanjug.\nKompanija je navela da će prihvatiti kaznu koju je na osnovu tužbe odredio sud u njemačkom gradu Braunšvajgu.\nZaključeno je da VW nije propisno nadzirao aktivnosti svog sektora za razvoj, što je rezultiralo time da je širom svijeta prodato 10,7 miliona dizel vozila sa ilegalnim softverom koji kontroliše emisiju gasova.\nTaj skandal, koji je objelodanjen u Sjedinjenim Američkim Državama (SAD) 2015, već je koštao poznatu njemačku kompaniju ogromne svote novca zbog kazni koje su odredile američke vlasti.


Dve samouslužne servisne stanice za bicikliste donacija Novom Pazaru od kompanije “Imlek” – Radio Televizija Novi Pazar\nDve samouslužne servisne stanice za bicikliste donacija Novom Pazaru od kompanije “Imlek”\nJuly 5, 2019 July 5, 2019 Biljana Veljovic Boricic 513 Views\nKompanija “Imlek” nastavlja svoju društveno odgovornu akciju, pa je pored Sombora, Niša, Novog Sada i Beograda, sada i Novi Pazar bogatiji za dva samouslužna servisa za bicikle. Novopazarci će moći da na dve lokacije u gradu provere ispravnost svog bicikla, otklone eventualne kvarove i napumpaju gume, i to u centru Novog Pazara, ispred gradske uprave i na rekreacionom centru ispred sportsko-sajamske hale Pendik. Kao i do sada, akcija koju sprovodi brend Balans+, a koja je u skladu sa vrednostima koje isti neguje, za cilj ima podsticaj stanovnika Novog Pazara na bavljenje fizičkom aktivnošću, praćenu izbalansiranom i raznovrsnom ishranom.\nZahvalnost Imleku uputio je i gradonačelnik Novog Pazara Nihat Biševac rekavši da Grad Novi Pazar, kao jedan od gradova sa najmlađom populacijom u Evropi, ima veliki potencijal za razvoj biciklizma i ekoloških vidova prevoza. Kazao je i da je donacija kompanije Imlek u vidu dve biciklističke servis stanice u skladu sa aktivnostima koje Grad planira a tiču se projekta izgradnje biciklističke staze u okviru rekonstrukcije keja reke Raške. Jovan Bugarčić, direktor marketinga kompanije Imlek tođe izražava zadovoljstvo što ovu veliku društveno odgovornu aktivnost nastavljaju baš u Novom Pazaru, koji su prepoznali kao grad sa izuzetnim potencijalom za razvoj biciklizma. Bugarič je dodao da na ovaj način kompanija Imlek dodatno motiviše Novopazarce koji se bave fizičkom aktivnošću i vode zdrav život. Saradnjom sa Imlekom zadovoljan je i direktor JP “Parking servis”, Armin Mehović.\n“Zahvaljujem kompaniji “Imlek” na ovoj donaciji i nadam se da ćemo i ubuduće sarađivati a naše sugrađane želim da zamolim da čuvaju ovu opremu gde se nalazi alat za sitne popravke i pumpa za naduvavanje guma, kako bi što duže trajala”, kazao je Mehović. On je najavio da novopazarski “Sportski savez” i JP “Parking servis” planiraju da u skorije vreme sprovedu još neku zajedničku akciju a jedna od njih je, prema rečima direktora Sportskog saveza Emira Mehmedovića obezbeđivanje više parking prostora u gradu za bicikliste.\nOvakve akcije koje lokalna samouprava sprovodi sa mnogim javnim preduzećima, kompanijama, gradovima i zemljama samo su potvrda da sve što se radi, radi se da Novi Pazar bude što lepši i uređeniji i da svi građani imaju bolje uslove za život.\n← Raspisan konkurs za brigadire za ORA Ribariće 2019.\nU Novom Pazaru održano Otvoreno prvenstvo u sportskoj gimnastici →


Osumnjičeni za ubadanje inspektora napao još jednog policajca - biznis24.rs\n“Postoji sumnja da je on izvršio više krivičnih dela u sticaju, između ostalog i krivično delo pokusaj teškog ubistva na štetu dva policijska službenika”, precizirali su za Tanjug u tom tužilaštvu.\nNovosađanin Dimitrije S. (43) koji je pre dva dana uhapšen nakon ranjavanja policijskog inspektora u Novom Sadu, novosadsko Više javno tužilaštvo tereti, pored ostalih krivičnih dela, za pokušaj teškog ubistva dva policajca.\nOsumnjičeni, međutim, još nije saslušan, jer je hospitalizovan u Kliničkom centru Vojvodine.\nDruge informacije o ovom slučaju tužilaštvo nije davalo.\nU tužilaštvu ukazuju da još nije poznato kada će biti priveden na saslušanje pošto je osumnjičeni nakon izvršenja krivičnog dela odveden u KCV radi ukazivanja lekarske pomoći. Napominju da još nemaju informaciju o njegovom zdravstvenom stanju i očekivanom otpustu sa lečenja.\nNovosadska policija saopštila je u sredu da je uhapsila Dimitrija S. (43) zbog sumnje da je šrafcigerom teško povredio inspektora kriminalističke policije.\nHospitalizovan je i ranjeni inspektor, a nije poznato ko je drugi oštećeni policijski službenik.\nD.S. je osumnjičen da je prilikom pretresa napao inspektora koji nije bio na dužnosti, ali je pokušao da ga spreči da ukrade automobil u naselju Salajka.\ndana · dela · delo · Dimitrije · između · izvršio · koji · krivičnih · krivično · nakon · Novosađanin · ostalog · pokušaj · Policijska · policijskog · Postoji · precizirali · ranjavanja · službenika · štetu · sticaju · Sumnja · Tanjug · teškog · tužilaštvu NOVI · ubistva · uhapšen · više\nProduktna berza ‒ Dnevni izveštaj za 21.07.2021.\nRadojičić: Situacija u Beogradu veoma ozbiljna, poštovanje mera ...\nRuski ansambl “Krasnaja zvezda” nastupao i u Somboru


Twitter logo, ilustracija\nNajava direktora Tvitera Džeka Dorsija (Jack Dorsey) da će ta društvena mreža zabraniti političko oglašavanje od sljedećeg mjeseca, u SAD-u je naišla na pohvale demokrata i kritike predizbornog štaba predsjednika Donalda Trampa (Trump), ukazuje agencija Rojters (Reuters).\nDirektor Fejsbuka, Mark Zakerberg (Mark Zuckerberg) je u srijedu, na dan kada je Tviter objavio odluku o zabrani, branio politiku svoje kompanije da dopusti oglase političara s lažnim ili obmanjujućim tvrdnjama, navodeći da Fejsbuk ne želi da guši politički govor.\nDok je štab kandidata za predsjedničku nominaciju demokrata Džoa Bajdena (Joe Biden) pozdravio odluku Tvitera, Bred Parskal (Brad Parscale) koji vodi Trampovu kampanju za reizbor, rekao je da je odluka "pokušaj da se ućutkaju konzervativci" i "veoma glupa odluka" po dioničare kompanije.\nOdluka Džeka Dorsija je značajnija zbog trenutka i principa kojeg on ističe, nego zbog praktičnog efekta koje će ona imati na modernu demokratiju, navodi BBC u osvrtu kojeg potpisuje analitičar društvenih medija Karl Miler (Carl Miller), dodajući da količina i uticaj političkih oglasa na Tviteru predstavlja samo dijelić onih koji su prisutni na Fejsbuku.\nKomentarišući odluku o zabrani političkog oglašavanja na Tviteru, Kara Svišer (Swisher) saradnica Njujork tajmsa (The New York Times) ocjenjuje kako je to bio hrabar i gotovo epski poklik koji je, sudeći po svemu, bio usmjeren direktno na Marka Zakerberga.\nIstičući kako je nakon Tviterove odluke na potezu Fejsbuk, saradnica Njujork tajmsa poručuje Zakerbergu da bi najprije trebao razmisliti o manje poznatoj poruci koju su Nil Armstrong (Neil) i Baz Oldrin (Buzz Aldrin) u julu 1969. godine ostavili za sobom kada su se sa Mjeseca vratili na Zemlju: "Došli smo u miru, za cijelo čovječanstvo".


Zamijeniti oružane listove | Palelive.com\nPočetna Regija Istočno Sarajevo Zamijeniti oružane listove\nZamijeniti oružane listove\nISTOČNO SARAJEVO – Centar javne bezbjednosti (CJB) Istočno Sarajevo poziva sve vlasnike registrovanog oružja za ličnu bezbjednost da izvrše zamjenu oružnih listova, s obzirom da zakonski rok za zamjenu ističe 31. decembra.\nZahtjev za zamjenu oružnog lista može se podnijeti u nadležnoj policijskoj stanici, a zakonski rok za izdavanje novog oružnog lista je 15 dana od dana podnošenja zahtjeva.\nNa području CJB-a ovu zakonsku obavezu izvršilo je 67 odsto vlasnika registrovanog oružja za ličnu bezbjednost.\nUkoliko građanin ne podnese zahtjev za zamjenu oružnog lista u zakonskom roku, snosiće sankciju plaćanja novčane kazne od 200 do 600 KM, uz obavezno izricanje zaštitne mjere oduzimanja oružja i municije, saopšteno je iz CJB.\nPrethodni članakUručeno 1.700 KM didaktičkog materijala\nNaredni članakDječiji podatak koristi 260 porodica


DACIC : NE TREBAJU NAM VASA POGLAVLJA VAZNA JE STABILNOST SRBIJE – NAJNOVIJE VESTI\nOn je istakao da nije dobio nikakve reakcije iz ambasada o jučerašnjim vestima o aktivnostima stranih obaveštajnih službi u Srbiji\nPrvi potpredsednik Vlade i ministar inostranih poslova Ivica Dačić poručio je danas da Srbija mora da štiti svoje interese i ova Vlada Srbije je ta na koju ne može da se utiče spolja, koja ne reaguje na nečiji mig ili nečije pretnje, zbog toga postoji i veće interesovanje stranih obaveštajnih službi.\nDačić je u izjavi novinarima rekao da nema informacije o osobama koje su radile za strane obaveštajne službe, jer nije član Biroa za kontrolu službi bezbednosti i Saveta za nacionalnu bezbednost.\n– Ono što je sigurno, Srbija kao ozbiljna država mora da vodi posebno računa da sačuva svoju nezavisnost. To znači da ne dozvoli nikome da radi protiv naših nacionalnih i državnih inetresa, bilo kojoj službi ili zemlji na svetu – poručio je Dačić.\nOn je dodao da nije ništa novo što neki ljude iz naše zemlje rade za strane službe.\n– Mnogi su godinama uvek više voleli da potkazuju svoju državu u inostranstvu, nego da govore u prilog Srbije. Ne pričam da je bilo u moje vreme kao ministra policije, već u vremenu kada se išlo u Budimpeštu da se dobiju nalozi, a dobijale su se i pare da se sruši vlast – rekao je Dačić.\nŠef srpske demokratije istakao je da sada, kada neko kaže da postoji ruski uticaj, treba videti šta su radili Amerikanci početkom 2000-tih.\nDačić je naglasio da je verovatno bilo povećane aktivnosti obaveštajnih službi zbog usložnjavanja situacije, pošto se pojavila nestabilnost u svetu, kao i veća polarizacija posle sukoba u Ukrajini, a samim tim je došlo do povećanog interesovanja službi za našu zemlju.\n– To rezultira sudarom raznih interesa na Balkanu – ocenio je Dačić i naglasio da Srbija ne vodi politiku balansa i da gleda da nađe najbolji način za zaštitu naših državnih i nacionalnih inetresa te da “nije nama cilj da radimo nizakoga osim za Srbiju”. Dačić je dodao da Srbija ne vodi politiku balansiranja, i ne bira između dve stolice, već ima svoju stolicu.\nOn je rekao da je Srbiji teško svakog dana.\n– Pošto se uvek kod nas nađu neki filozofi i pitaju zašto se ne pridružujemo svim stavovima EU, sada ću da pročitam i da odgovorite da li biste se pridružili. Kako mislite da ja kao ministar spoljnih poslova vodim politiku da branimo Kosovo, naš državni intreres, da molim nekoga da glasa protiv Kosova u Unesko, a da onda imamo situaciju da se pridružujemo raznim izjavama – kazao je Dačić.\nOn je naveo da se Srbija ove godine nije priključila 12 deklaracija i izjava EU.\n– Na primer deklaracija o restriktivnim merama protiv Rusije, deklracija o restriktivnim merama protiv Zimbabvea, a ja desetak dana pre toga molio tu zemlju da glasa za nas u UNESKO. Deklaracija o dešavanjima u južnom kineskom moru, koja je protiv Kine. Deklaracija povodom druge godišnjie aneksije Krima. Deklaracija povodom predsedničkih izbora u Kongu, a ta Republika je naš veliki podržavalac u međuanrodnim organizacijama. Izjava povodom godišnjice obaranja malezijskog aviona, odluka o sporu između Filipina i Kine, deklaracija o Siriji, u kojima se osuđuje neka nama prijateljska zemlja – rekao je Dačić.\nOn je kazao da možemo da glasamo za sve ovo, ali da možemo onda da se oprostimo od naših nacionalnih i državnih interesa.\nTakođe je kazao da nije dobio nikakve reakcije iz ambasada o jučerašnjim vestima o aktivnostima stranih obaveštajnih službi u Srbiji.


Odbrambeni sistemi pod udarom hakera\nAntiraketni sistem Patriot jedan je od onih koji su navodno bili pod udarom kineskih hakera\nPrema jednom poverljivom izveštaju kineski hakeri više puta su prodrli u neke od najosetljivijih američkih sistema naoružanja\nU poverljivom izveštaju sastavljenom za Pentagon, do koga je došao list “Vašington post”, iznet je do sada najdetaljniji spisak o sistemima do kojih su kineski hakeri doprli. To su, pre svega, protivraketni sistemi odbrane, uključujući sisteme Patriot, TAD i Ejdžis, kao i najsavremeniji lovački avion tipa F-35 i avion sa vertikalnim uzletanjem tipa Ospri.\nPitanje koje se sada postavlja je kako će Vašington reagovati na, kako to analitičari nazivaju, kineski upad u američki sajber prostor.\nPredsednik Barak Obama je u svom govoru o stanju nacije ranije ove godine pomenuo ovo pitanje:\n“Znamo da strane dražave i kompanije kradu naše privredne tajne. Naši neprijatelji sada nastoje da steknu i sposobnost da sabotiraju našu energetsku infrastrukturu i naš sistem kontrole vazdušnog saobraćaja. Ne možemo dozvoliti da se kroz koju godinu pitamo zašto nismo ništa preduzeli protiv stvarnih pretnji po našu bezbednost i ekonomiju,” rekao je predsednik Obama.\nTa pretnja se povećava dok Kina vrši modernizaciju svoje vojske i traži način kako da razvije sopstvene sisteme odbrane.\nDžejson Hili je ekspert za sajber bezbednost u vašingtonskoj istraživačkoj organizaciji Atlantski savez.\n“Znamo da je Kina u poslednjih nekoliko godina znatno proširila program razvoja svoje odbrane. To je u potpunom skladu sa kineskim ponašanjem uočenim u drugim oblastima,” kaže Hili\nNa sastancima sa kineskim zvaničnicima, američki funkcioneri već godinama pokreću pitanje sajber napada. Međutim, američka strana je odnedavno počela da iznosi svoje prigovore javno.\n“Pre šest meseci, SAD još uvek nisu imale stav o tome šta treba preduzeti. Ali američka vlada je sada predočila svoju poziciju, od predsednika na dole, da će Kinu uglavnom konfrontirati iza zatvorenih vrata, ali po malo i javno,” kaže Hili.\nPentagon je saopštio da sajber špijunažu uzima veoma ozbiljno i da je preduzeo korake za jačanje odbrane od nje.\nSekretar za odbranu Čak Hejgl imaće priliku da razgovara o toj temi sa kineskim vojnim zvaničnicima na predstojećem samitu o bezbednosti Azije, u Singapuru.


1989. – evropska svjetlost i balkanski mrak » CDT\n1989. – evropska svjetlost i balkanski mrak\n26/09/2019 Milica Bogdanović\nU znak sjećanja na pad Berlinskog zida i početak raspada Jugoslavije, CDT će sa partnerima iz šest zemalja Evropske Unije i Zapadnog Balkana pokrenuti javni dijalog o 1989. i njenim refleksijama na ujedinjenu Evropu i bivše jugoslovenske države.\nOvaj projekat je nastavak inicijativa koje CDT sprovodi kako bi pokazao da Evropu ne čine samo zahtjevni birokratski proces, novac iz evropskih fondova ili znanje o istoriji stvaranja EU – već sistem demokratskih i kulturnih vrijednosti i stavova koji se razlikuju od drugih.\nZato će ove godine, kroz program “Evropa za građane – evropsko sjećanje”, uz podršku Evropske komisije, građani Crne Gore, Hrvatske, Srbije, Italije, Poljske, Mađarske i Belgije, razgovarati o različitim istorijskim, političkim, kulturnim aspektima prethodnog tridesetogodišnjeg perioda kako bi kroz dijalog o prošlosti govorili o budućnosti.\nU fokusu naše rasprave biće značaj 1989. za Istočnu i Zapadnu Evropu, za zemlje bivše Jugoslavije, ali i razlika u načinu na koji su Evropljani i Balkanci rješavali tadašnje konflikte.\nKroz javne rasprave o simbolici pada Berlinskog zida, želimo da pokrenemo debatu o tome zašto se u bivšoj Jugoslaviji desilo spajanje nacionalnog i neonacionalistickog, kako se nacionalistički demoni ispoljavaju 2019. I kako im se suprotstavaljamo.\nŽelimo pokreniti dijalog koji će afirmisati način razmišljanja da se i nakon višegodišnjih surovih ratova i sukoba, nakon veoma izraženih rivaliteta među evropskim i jugoslovenim zemljama, sve to može prevazići i kreniti u stvaranje zajedničke budućnosti i saradnje.\nKroz set različitih javnih događaja, tribina, izložbi fotografija iz tog vremena ispričamo jednu drugačiju priču o 1989. u Evropi i Crnoj Gori. Cilj nam je da se kroz ovu našu akciju poveže što više ljudi I kroz otvoren dijalog da dodatni doprinos afirmaciji i razvoju ovim vrijednostima.\nOvo su naša mjesta: Uklonite barijere\nPrvi sastanak partnera u Podgorici


Karađorđeva od ponedeljka prohodna\nB92\t26.08.2019 14:18\nZamenik gradonačelnika Beograda Goran Vesić rekao je da je urađen veliki posao u Karađorđevoj ulici i najavio da će od ponedeljka biti prohodna za saobraćaj.\n"Zahvaljujući velikom trudu radnika posao koji je planiran za ovaj vikend u Karadjordjevoj je gotov, od sutra će biti puštena za saobraćaj jedna traka kao što je i bilo do sada, tačnije u pravcu od Brankovog mosta do Pariske ulice", rekao je Vesić i dodao da se posle ovih radova već jasno vide konture ulice i kako će ona izgledati.\n"Ulica se polako privodi kraju, kao što je i obećano. Pred nama je narednih sedam dana veliki posao a već sada svi mogu da vide nove konture Karađorđeve i kao je veliki posao napravljen", rekao je Vesić novinarima navodeći da će od sutra taj deo grada biti otvoren za saobraćaj.\n"Pred nama je u narednih sedam dana veliki posao, kako bi ulica 1. septembra bila gotova. Postavljene su kontkanta mreža i rasveta. Prebacićemo se na trotoare, do kraja nedelje idu probe rasvete i tramvaja, a potrebno je uskladiti i trasmvajske skretnice", kazao je zamenik gradonačelnika.\nVesić je dodao da će biti obnovljena i Đumrukana - prvo beogradsko profesionalno glumište, ali će biti izgrađen i lift koji će spajati Kosančićev venac i Karađorđevu.\nGradski urbanista Marko Stojčić rekao je za Tanjug da je u toku arhitektonski konkurs za idejno rešejne objekta Ansambla Kolo čiji bi deo bio reminisencija na Đumrukanu.


Nagrade na 55. Festivalu glumačkih ostvarenja Vedute grada Niša\nOct 15, 2020 U rubrici: webetext\nInauguracija osme generacije Mladih ambasadora u Nišu biće održana 16. oktobra od 12:30h u Narodnom pozorištu.\n“Sa velikim zadovoljstvom vas pozivamo na inauguraciju 8. generacije mladih ambasadora u Nišu. I ovog oktobra mladi ljudi iz niških srednjih škola i fakulteta započeće svoj jednogodišnji mandat. I dalje će mladi ambasadori biti posvećeni promociji obrazovanja, kulture i pozitivnih vrednosti među svojim vršnjacima”, kažu organizatori.\nZbog epidemiološke situacije i preporučenih mera, inauguraciji će prisustvovati samo izabrani mladi ambasadori, predstavnici medija i predstavnici Narodnog pozorišta.\nIstorijat Mladih ambasadora\nMladi ambasadori su omladinska organizacija osnovana u januaru 2014. Njihov cilj je jačanje kapaciteta mladih kroz akcije usmerene na multisektorsku saradnju i razvoj svakog pojedinca. A sa idejom daljeg doprinosa razvoju lokalne zajednice.\nFoto – Mladi ambasadori Niš\nMrežu Mladih ambasadora čini 300 članova i alumnista. Oni dele informacije kroz direktnu komunikaciju sa mladima u svim obrazovnim institucijama u Nišu.\nInicijativa Mladi ambasadori je jedinstven projekat učešća i uključivanja mladih u različite oblasti. Ne postoji slična inicijativa na nivou EU.


Rusi imaju dokaze da su ekstremisti u Siriji koristili sarin – Južnobanatske Vesti\nMoskva ima dokaza da su ekstremisti koristili nervni gas sarin u sirijskom gradu Kan Šeikunu u aprilu, rekao je zvaničnik ruskog ministarstva spoljnih poslova Mihail Uljanov.\n„Pažljivo pratimo situaciju. Postoji mnoštvo dokaza koji ukazuju na to da su teroristi aktivirali bombu sa sarinom iz provokativnih razloga“, rekao je Uljanov koji je direktor odeljenja za neširenje i kontrolu naoružanja u ruskom ministarstvu spoljnih poslova, prenosi ruska agencija TASS.\nOn je rekao da stručnjaci odbijaju da posete mesto gde se navodno 4. aprila dogodio napad hemijskim oružjem iako bezbednosna situacija to dozvoljava.\nOn je rekao da takvo ponašanje izaziva ljutnju da ni istražitelji Organizacije za zabranu hemijskog oružja (OPCW), ni stručnjaci zajedničkog istražnog mehanizma OPCW-Un nisu posetili Kan Šeikun i vazdušnu bazu Šajrat, gde se navodno napad dogodio.\n„Oni odbijaju da odu, a prema našim podacima bezbednosna situacija dozvoljava da se ode u tu oblast“, dodao je Uljanov.\nZajednički izveštaj Organizacije za zabranu hemijskog oružja i UN-a biće objavljen 26. oktobra, rekao je ruski diplomata i dodao da će Rusija proučiti taj izveštaj, njegov kvalitet i koliko je ozbiljna bila istraga i da li je i ovaj put istraga sprovedena na daljinu da će tada moći da iznese zaključke.\nRekao je da tom istraživačkom telu mandat ističe sredinom novembra i da će Rusija tada ispitati da li ima smisla produžavati njihov mandat.\nIstažitelji Ujedinjenih nacija saopštili su početkom septembra da su našli čvrste dokaze da je avion napravljen u Rusiji koji su koristile vazdušne snage sirijskog predsednika Bašara Asada izveo napad bojnim otrovom sarinom u kojem su proletos ubijena najmanje 83 civila. Napad je izvršen u aprilu na grad Kan Šeikun u rukama pobunjenika.